Ukida se železička stanica u Novoj Pazovi\nponedeljak, 11 decembar 2017 20:55\nPrema nezvaničnim informacijama do kojih smo došli, železnička stanica u Novoj Pazovi, po hitnom postupku, do kraja nedelje će dobiti status stajališta.\nPosle toga na stanici neće biti otpremnika vozova ni drugog osoblja, a biće i umanjen broj vozova koji će se zaustavljati u Novoj Pazovi i primati putnike.\nOva informacija potvrđena nam je iz više izvora i dobili smo uverenje od više radnika železnica da će narednih dana ta odluka biti sprovedena. Odbornik u skupštini opštine Bogoljub Milanović, koji radi na železničkoj stanici u Novoj Pazovi, danas je podneo zahtev predsedniku opštine da lokalna samouprava izvrši pritisak na rukovodstvo železnice da promeni ovu odluku.\nŽelezička stanica u Novoj Pazovi jedna je od prometnijih u našoj opštini i veliki broj putnika je svakodnevno koristi. Nakon što stanica dobije status stajališta na kome neće biti radnika železnica da vode računa o dolasku vozova i putnicima, značajno će biti smanjena bezbednost svih putnika.\nOd danas je na snazi i novi red vožnje železnica prema kome je veliki broj linija za Beograd preusmeren umesto na glavnu stanicu na stanicu Beograd centar.


Vesti online / Vesti / Svet / Makron: Ton SAD, Izraela, S. Arabije o Iranu skoro da vodi u rat\nMakron: Ton SAD, Izraela, S. Arabije o Iranu skoro da vodi u rat\nFrancuski predsednik Emanuel Makron upozorio je danas da je ton komentara SAD, Izraela i Saudijske Arabije o Iranu je skoro kao takav da bi "mogao da nas vodi u rat", prenosi Rojters. Navodi se da je Makron kazao i da je važno održati dijalog s Iranom.\nUpozorava na ozbiljnost situacije: Emanuel Makron\nPredsednik Francuske je naveo da će on posetiti Iran samo ukoliko se tamo vrati mir i poštuju ljudske slobode.\n* Revolucionarna garda: Pobuna u Iranu je završena\n* Narod ustao protiv ajatolaha\nSAD žele da prikupe "valjane informacije" koje bi omogućile rad na sankcijama protiv individualca i organizacija u Iranu koji su uključeni u obračun sa demonstrantima, izjavio je danas neimenovani visoki zvaničnik administracije američkog predsednika Donalda Trampa, prenosi Rojters.\nNavodi se da je zvaničnik, koji je insistirao na anonimnosti, kazao da je namera Trampove administracije da prikupi te informacije "i da ih uključi u američku mašineriju za uvođenje sankcija".\nNemački ministar spoljnih poslova Zigmar Gabrijel izjavio je danas da je Nemačka zabrinuta eskalacijom situacije u Iranu, prenosi Rojters. Navodi se da je Gabrijel to izjavio novinarima tokom posete Ukrajini.


VALJEVO NA KORAK DO AUTOPUTA: Kreće gradnja deonice Iverak-Lajkovac | Direkt.rs\nPočetna Društvo VALJEVO NA KORAK DO AUTOPUTA: Kreće gradnja deonice Iverak-Lajkovac\nVALJEVO NA KORAK DO AUTOPUTA: Kreće gradnja deonice Iverak-Lajkovac\nMinistarka građevinarstva, saobraćaja i infrastrukture Zorana Mihajlović rekla je da očekuje da u narednih desetak dana započnu radovi na izgradnji deonice Iverak-Lajkovac, koja će povezati Valjevo sa auto-putem „Miloš Veliki“.\n– Prvi korak je da ugovor bude usvojen danas na Vladi, da se potom potpiše ugovor, a onda da za desetak dana i počnemo radove. To je veoma važan projekat za građane Valjeva i za čitav taj kraj, rekla je Mihajlović za TV Hepi.\nOna je istakla da su gradilišta u Srbiji radila sve vreme vanrednog stanja, i na Moravskom koridoru, i na deonici Sremska Rača-Кuzmin, na brzoj pruzi Beograd-Budimpešta i na drugim projektima.\nDodala je da se to vidi i u najvećem doprinosu građevinarstva rastu bruto domaćeg proizvoda (BDP) u prvom kvartalu 2020. godine.\n– Do 1. avgusta biće završeni radovi i na održavanju auto-puteva, i na ‘Milošu Velikom’ i na Кoridoru 10. Iskoristiće se za održavanje auto-puteva letnji meseci, tako da nećemo imati zastoje na auto-putu zbog radova preko leta, navela je Mihajlović.\nSrbija, prema njenim rečima ulaže oko 6,5 milijardi evra u modernizaciju železnice, a u planu je izgradnja brze pruge i od Beograda do Niša.\n– Srbija je tranzitna zemlja i da bismo se povezali sa regionom nije dovoljno da imamo brzu prugu samo kroz Vojvodinu. Plan je da se gradi brza pruga i od Beograda do Niša za brzine do 200 kilometara na čas, a od Niša do Preševa za brzinu do 160 kilometara na čas. To će biti ogromna investicija, vredna oko dve milijarde evra, rekla je ministarka.\nKako je istakla, radovi na deonicama brze pruge koje su trenutno u izgradnji dobro napreduju i očekuje da se od septembra 2012. od Beograda do Novog Sada vozom stiže za oko pola sata.\n– Na deonicama od Beograda do Novog Sada radilo se i tokom vanrednog stanja, i na deonicama gde rade ruske, kao i kineske kompanije. Tokom vanrednog stanja probijena je desna cev tunela Čortanovci, a sutra će biti probijena i leva cev, rekla je Mihajlović.\nOna je objasnila da na brzim prugama neće biti ukrštanja puteva i pruga, što je važno za veću bezbednost saobraćaja, dok se, s druge strane, ulaže oko 15 miliona evra u uređenje pružnih prelaza na regionalnim prugama.\n– Pored putne i železničke infrastrukture, ulažu se ogromna sredstva i u razvoj vodnog saobraćaja, gde je ukupna vrednost investicija oko 380 miliona evra, rekla je Mihajlović.\nMihajlović: Srbija želi gas iz različitih država, a ne samo iz Rusije\nNAPAD U CENTRU BEOGRADA: Na Božić izboden kod crkve


Odmah nakon osvajanja Kupa Rusije sa ekipom Zentita, srpski fudbaler Branislav Ivanović našao se u epicentru domaćih medija zbog njegovog eventualnog dolaska u Crvenu zvezdu.\nIpak, kako je preneseno, premijerligaš Everton koga sa klupe predvodi iskusni "vuk" Karlo Anćeloti, zatražio je od uprave kluba da Ivanović pojača odbranu tima sa "Gudisona"!\nMeđutim, kako javljaju engleski mediji, Everton je demantovao da želi srpskog defanzivca, što su svakako odlične vesti za Zvezdu koja želi Ivanovića u svojim redovima!\n- U nedavnim tekstovima tvrdilo se da su "plavci" počeli pregovore da dovedu bivšeg defanzivca Čelsija na Gudison park. Ipak, po našim saznanjima, ove tvrdnje su daleko od istine, Ivanović nije želja Evertona u ovom prelaznom roku - piše "Liverpul Eho".


Dobrica Veselinović gradonačelnik Beograda? Zašto da ne - NOVA portal\nPolitika Autor:Nataša Latković02. Dec. 202022:12 > 22:2310 Komentara\nIzbori u Beogradu biće održani za manje od godinu i po dana, a u javnost je nedavno istaknuta i prva moguća kandidatura za gradonačelnika prestonice. Sudeći po najavama, vrlo je verovatno da će se u toj ulozi 2022. godine naći Dobrica Veselinović, kao kandidat Inicijative "Ne davimo Beograd". Koliko daleko u trci za prvog čoveka Beograda Veselinović može da ode i na čiju podršku bi mogao da računa?\nBeograddobrica veselinovićGradonačelnikIncijativa "Ne davimo Beograd"izbori


Ukupni dolasci u 2018toj godini u Tursku nadmašuju 47 miliona dolazaka, što predstavlja novi rekord, navodi se u izvještaju.\nOno što je interesantno da iako je turski turizam na putu oporavka od terorističkih napada i pokušaja puča u 2016toj godini, dolasci sa glavnih tržišta - Britanije i Njemačke su i dalje dosta ispod nekadašnjih rezultata, čak i prikazuju blagi pad u odnosu na 2017tu.\nPretpostavlja se da je rast u 2018toj uzrokovan i slabom turskom lirom, te zbog toga jeftinijim hotelima. Pored toga Ankara je dosta postigla u poboljšanju percepcije Turske kao bezbjedne destinacije, što je odmah rezultiralo u povećanju porodičnih dolazaka.\nZemlje kao Španija, Portugal, kao i djelom Jadranska regija su u prethodnim godinama osjetile benefite od nestabilnosti u Turskoj, ali se već ove sezone osjeća pad - u Španiji za 0,7 procenata, a u Portugalu za 0,2 u odnosu na prošlogodišnje međunarodne dolaske.\nOno što nas zanima, je da se ipak nalazimo pri vrhu destinacija koje su rasle u 2018toj godini. Naime, na listi poslije Turske, Srbija bilježi rast dolazaka od 14,7 procenata, Malta 14,5%, Crna Gora 14% i Litvanija 10,1%.\nNajveći pad ima Britanija - 5,3%, ali dobrim dijelom i zbog toga što je imala impresivnu prethodnu, 2017tu godinu, piše u izvještaju ETCa.\nEvropa generalno raste kao destinacija, dobrim dijelom zbog toga što nije bilo terorističkih napada, a naročito destinacije koje ranije nisu bile toliko popularne - vjerovatno jer gosti žele da posjete destinacije "koje drugi nisu vidjeli"


Građani Hallea organizovali zajednički doručak s izbjeglicama\nVi ste ovdje:Home»Story»Građani Hallea organizovali zajednički doručak s izbjeglicama\nBy Redakcija on\t 23. Avgusta 2015 Story\nGrađani njemačkog grada Halleu pripremili su doručak na koji su pozvali izbjeglice koje su trenutno smještene u tom gradu. Ova gesta je uslijedila kao protest građana protiv ksenofobne politike Nacionalne demokratske partije.\nDesničari u Njemačkoj u prvih šest mjeseci 2015. godine izazvali su oko 173 incidenta zbog izbjeglica, a osam od njih bilo je podmetanje požara.\nIzmeđu ostalog, desničarska Nacionalna demokratska partija je organizovala proteste zbog planova da se bivša trgovima tehničke opreme u Heidenu upotrijebi kao smještaj za tražioce azila. Pored toga, nekoliko stotina demonstranata blokiralo je u put ka lokaciji na kojem treba da bude izgrađeno sklonište za izbjeglice, a policijske snage su uspjele rastjerati okupljene desničare.\nKao odgovor na ovakve reakcije protiv imigranata, oko 1.200 građana na centralnom trgu su postavili stolove sa hranom i pozvali sve građane i izbjeglice da im se pridruže kako bi zajedno doručkovali.\nStanovnici Hallea su željeli da pokažu da se ne slažu sa politikom Nacionalne demokratske partije i njenih pripadnika, te izrazili svoje razumijevanje prema ljudima koji su prisiljeni da napuste svoje razorene domove pogođene ratom.\nNjemačka je prihvatila desetine hiljada izbjeglica koje pristižu svakog mjeseca mahom iz zemalja Bliskog istoka. Prema posljednjim podacima, očekuje se da će u ovoj godini u Njemačku stići oko 800 hiljada izbjeglica.


IDUĆE SEDMICE UKLANJANJE AVIO-BOMBI IZ RIJEKE SANE\n- Avionske bombe zaostale iz Drugog svjetskog rata u koritu rijeke Sane u Novom Gradu biće uklonjene i bezbjedno uništene iduće sedmice, najvjerovatnije u četvrtak, 22. avgusta, rečeno je danas na sastanku direktora Republičke uprave Civilne zaštite Veseljka Eleza i načelnika ove opštine Miroslava Drljače.\nElez je rekao da u Novom Gradu na identifikaciji i obilježavanju avio-bombi zajedno rade pripadnici Republičke uprave Civilne zaštite i češke policije, te pripadnici Federalne Civilne zaštite i ronioci pirotehničari iz Srbije.\n"Sa ekipom iz Češke sarađujemo od 2014. godine. Koristimo ujedno priliku da se naši ljudi obuče", naveo je Elez.\nDrljača kaže da je akcija važna jer su avio-bombe u koritu Sane potencijalna opasnost jer može doći do njihovog pomjeranja usljed visokog vodostaja.\n"Važno je da se riješi ovaj problem prisutan 75 godina nakon završetka Drugog svjetskog rata. Vjerujemo da će akcija u koju je uključeno oko 40 ljudi proteći bez problema", rekao je Drljača.\nPomoćnik direktora Republičke uprave Civilne zaštite Dragan Kos kaže da su za sada otkrivene bombe u koritu ispod željezničkog mosta.\n"U toku je identifikacija avio-bombe ispod drumskog mosta. Ujedno se prave i planovi za bezbjedno uklanjanje i uništavanje", naveo je Kos.\nDrljača i Elez su nakon sastanka posjetili ekipu koja radi na otkrivanju avio- bombi u Novom Gradu.\nŠef češke misije Martin Kučera rekao je da je juče ispod željezničkog mosta otkriveno pet bombi sa kojih je očišćen nanos.\n"Danas se nastavlja pretraga u okolini ove lokacije, a nakon toga će naš pirotehničar utvrditi u kakvom su stanju bombe", dodao je on.\nKučera kaže da će za otkrivanje avio-bombe kod drumskog mosta biti korišten ferolokator jer ima dosta nanosa.\nTimovi Republičke uprave Civilne zaštite i Ministarstva unutrašnjih poslova Češke od ponedjeljka, 12. avgusta, zajednički istražuju i detektuju ekspozivna sredstava u koritu rijeke Sane u Novom Gradu.\nMisija je organizovana u okviru bezbjednosno razvojne saradnje MUP-a Češke i BiH koja traje od 2012. godine.\nNa lokaciji kod željezničkog mosta u Novom Gradu 2016. godine su iz Sane uklonjene tri njemačke avio-bombe, a kod drumskog mosta prošle godine jedna engleska avio-bomba.


EP: Srpkinje kreću u odbranu trona – BiGportal.ba\nEP: Srpkinje kreću u odbranu trona\nSrpske košarkašice utakmicom protiv Grčke u subotu kreću u odbranu evropskog zlata na šampionatu u Pragu.\nSelektor Stevan Karadžić ističe sjajnu atmosferu koja vlada u ekipi koja je pred dve godine bila prvak Evrope u Budimpešti, a prošle bronzana na Olimpijskim igrama u Rio de Žaneiru\n“Grčka je nezgodan i iskusan protivnik, imaju pet-šest igračica preko 30 godina, ove sezone njih nekoliko je igralo zajedno u Olimpijakosu. Nemaju baš dugačku klupu, moraćemo da ih dobro pritisnemo u odbrani i izmorimo, pošto nemaju mnogo adekvatnih izmena. Nadam se da će utakmica biti u visokom ritmu jer nam to odgovara”, rekao je Karadžić.\nKada je u pitanju zdravstveni bilten, Ana Dabović normalno trenira, a uskoro će i Sonja Petrović polako da se uključi posle povrede.\n“Sonja je jedan deo odradila u sredu i nadam se da će za dan-dva situacija sa njom biti još bolja. Trudićemo se da je što manje koristimo, dok se ne bude osećala maksimalno dobro”.\nPetrovićeva najverovatnije neće biti u konkurenciji za duel sa Grkinjama.\n“Za sada, kako stoje stvari, ne verujem da ću odigrati prvu utakmicu, a za dalje ćemo videti… Bitno je da su ostale devojke spremne, Ana se uglavnom vratila u trening. Verujem da će one biti toliko dobre da ja neću ni osećati potrebu da se preterano brzo vraćam”, navela je Sonja.\nKapiten Jelena Milovanović naglašava da dobro poznaje prvog protivnika na EP.\n“Evina Malci im je najbolja igračica i to ubedljivo, a imaju još dve koje dominiraju. Naravno, tu je i ostalih 12, ali ako vodeći trio zaustavimo, biće lakše igrati. Mi smo spremne i to je najbitnije, idemo da damo maksimum i nadamo se pobedi”, zaključila je Jelena.\nUtakmica između Srbije i Grčke igra se od 18 časova, a, pored Srbije i Grčke, u istoj grupi su još Francuska i Slovenija.


Jagodina, Leskovac, Lučani: Gradovi u rukama lokalnih šerifa\nMa koliko to zvučalo neverovatno u 21. veku, u Srbiji i dalje postoje gradovi koji su decenijama u rukama jednog čoveka. Doduše, negde zvanično, negde iz potaje, ali bez suštinske razlike, u tim gradovima je malo toga što građani mogu uraditi bez… »\nTužilac Ilić o slučaju "Palma": Pravosuđe napredovalo u zaštiti svedoka, primenjuje se i ono što smo navikli da gledamo u…\nMarinika Tepić neće saopštiti imena onih koji su spremni da svedoče o podvođenju i pedofiliji u Jagodini dok se svedocima ne odredi zaštita, dok Palma tvrdi da može lako da otkrije ko su svedoci. Kako god da svedoče, znaću ko su, poručuje Dragan… »\nMarinika Tepić neće saopštiti imena onih koji su spremni da svedoče o podvođenju i pedofiliji u Jagodini dok se svedocima ne odredi zaštita. Kako god da svedoče, znaću ko su, poručuje Dragan Marković Palma. Međutim, da to baš i nije toliko… »\nFoto: V. K. To društvo čine Miladin Šobić, Igor Bojović, Andrija Milošević, Milutin i Mima Karadžić, Boško Raičević, Milika Ašanin, Gordana Sarić, Goran Bulajić, Nikola Karović, Miodrag Skale Gvozdenović, Rade Vukićević, Gojko… »\n"Oni vas najiskrenije uvlače u svet svojih dilema": Marijana, Tijana i Valentin su štićenici doma za decu i mlade zvezde…\n- Znam da govorim u ime cele ekipe kada kažem da nam je iskustvo u radu sa ovim divnim ljudima promenilo život. A to nije laka izjava - kaže producentkinja Marija Stojanović. Domaći film "Oaza" Ivana Ikića nakon svetske premijere u Veneciji i… »\nB92 pre 56 minutajoš 21 povezana\nNovi Zeland prekida vazdušni saobraćaj sa Australijom\nVečernje novosti pre 33 minutajoš 15 povezanih


Vlada Srpske će nastaviti da pomaže područja pogođena poplavama\nMinistar poljoprivrede, vodoprivrede i šumarstva Republike Srpske (RS) Miroslav Milovanović izjavio je da će Vlada Srpske nastaviti da pomaže područja koja su prošle godine pogođena katastrofalnim poplavama i da će tokom decembra biti izrađen plan o tome gdje i kako će biti usmjerena sredstva od 55 miliona evra.\nOn je rekao da će Vlada RS već tokom decembra imati izrađen akcioni plan koji će definisati projekte i investicije planirane za narednu godinu.\n"Izradićemo plan na osnovu kojeg ćemo znati gdje i kako će biti usmjerena sredstva od 55 miliona evra koje je Vlada RS obezbijedila", rekao je Milovanović na prijemu povodom obilježavanju godinu dana od katastrofalnih poplava u Semberiji.\nOn je rekao da je zajedničkim snagama Vlade RS, lokalne zajednice, brojnih donatora preduzeća i pojedinaca tokom cijele godine mnogo je urađeno na pomoći narodu Semberije.\n"Vlada RS je tada interventno reagovala sa četiri miliona KM i učinila onoliko koliko je u tom trenutku i moglo", rekao je Milovanović i dodao da je resorno ministarstvo svim poljoprivrednim proizvođačima isplatila odštetu u sto odstotnom iznosu, a posebno što se tiče stoke koja je stradala u poplavama.\nNavodeći da je Semberija pretrpjela najveće štete, ali da je poplava bilo i u drugim krajevima RS, Milovanović je rekao da je Vlada pojedinačno po opštinama pomagala dajući svoj maksimum.\nOn je dodao da Vlada Srpske uspjela ove godine da na nekoliko lokacija u Semberiji završi neke urgentne poslove na utvrđivanju nasipa na Savi.\n"Lokaciju Topolovac u Crnjelovu smo zbrinuli. Ovih dana se raspisuju tenderi za utvrdu nasipa u Balatunu u ukupnoj dužini od oko dva kilometra", rekao je Milovanović i dodao da će Vlada Srpske učiniti sve da se taj projekat sistemski riješi.\nDirektor Republičke uprave civilne zaštite Milimir Doder rekao je da su zajedničkim naporima lokalne i republičke vlasti, ali i brojnih pojedinaca uspješno sanirane posljedice vodene stihije koja je zadesila Srpsku.\nOn je naveo da procjenjene štete nastale poplavama u decembru prošle godine iznose 33 miliona KM, a ukupna šteta u prošloj godini 163 miliona KM. Prema njegovim riječima, prošle godine je poplavljeno 11.000 objekata i evakuisano oko 4 000 ljudi.\nDoder je istakao da su svi subjekti koji su radili na otklanjanju posljedica od poplava djelovali kao jedinstven sistem i da je koordinacija i požrtvovanost svih od lokalnog do republičkog nivoa bila na visokom i zavidnom nivou.\n"Poštujući sve zaključke sa posebne sjednice održane povodom poplava, Vlada RS je pomogla sve opštine interventno - novčano, uradila mnogo na obezbjeđenju namještaja, parketa, stočne hrane, na evakuaciji ljudi, smještaju stoke i slično", rekao je Doder.\nOn je dodao da će nasip na Savi potpuno biti saniran na proljeće i da će sredstva od 55 miliona evra čim postanu operativna biti ulagana po prioritetima.\nNačelnik opštine Bijeljina Mićo Mićić rekao je da je današnji prijem organizovanom pod motom "Da se ne zaboravi".\nMićić je podsjetio da je u Semberiji u decembaru prošle godine poplavljeno oko 3 000 kuća i 7.000 hektara obradivog zemljišta u 12 mjesnih zajednica, te da pričinjena šteta iznosi oko 19 miliona KM.\nPrijemu organizovanom u hotelu "Sveti Stefan" u Banji Dvorovi prisustvovao je veliki broj građana, zaslužnih pojedinaca, predstavnika preduzeća, donatora, kao i predstavnika lokalne i republičke vlasti.\nNa prijemu je prikazan petnaestominutni film o poplavama u Semberiji, a predstavljena je i knjiga posvećena nezapamćenoj katastrofi koja je zadesila Semberiju 3. decembra 2010. godine.


ĐURIĆ: Vučić najveći kavaljer i džentlmen u srpskoj politici! - Informer\n15:10 Izbori 2016. 0\nBeta | 28. 03. 2016.\nĐURIĆ: Vučić najveći kavaljer i džentlmen u srpskoj politici!\nDirektor Kancelarije za Kosovo i Metohiju Marko Djurić pozvao je danas dame u Kosovskoj Mitrovici "da glasaju za najvećeg kavaljera i džentlmena u srpskoj politici - Aleksandra Vučića"\nDjurić je na skupu Unije žena Srpske napredne stranke (SNS) rekao da je sada trenutak da Srbija krene napred i da se stvore uslovi da naše unuke i naši unuci žive bolje.\n- Zato vas molim da naredne četiri nedelje svi, kao srpski naprednjaci, iskoristimo vreme i trasiramo put našoj zemlji za naredne četiri godine. Ovo nisu izbori na kojima se odlučuje samo o političkoj opciji, ovde se zaista odlučuje o sudbini Srbije - rekao je Djurić.\n- Premijer Vučić je stao na crtu i korumpiranoj klasi, nagomilanim problemima u administraciji, nefunkcionalnom državnom aparatu i problemima u odnosima sa državama u regionu, stajući čvrsto u odbranu državnih i nacionalnih interesa - rekao je Djurić.\nMarko Đurić Aleksandar Vučić Kosovska Mitrovica izbori 2016.


Sirija odbacuje prekid vatre u slučaju ostanka pobunjenika u Alepu\nSirija odbacuje svaki prekid vatre koji dogovore bilo koje strane u vezi sa istočnim dijelom Alepa ukoliko sve terorističke grupe ne napuste taj grad, saopštilo je danas sirijsko Ministarstvo vanjskih poslova.\nSirijske vlasti opisuju sve pobunjeničke grupe kao teroriste.\nŠef ruske diplomatije Sergej Lavrov rekao je danas da SAD povlače svoj prijedlog za Alep od 2. decembra i da rade na novom dokumentu.\n"Taj novi dokument, na prvi pogled, vraća sve na početak i liči na pokušaj da se militantima omogući da predahnu i popune rezerve", rekao je Lavrov, a prenosi TASS.\nOn je dodao da su svi pokušaji da se sa Amerikom pokrene ozbiljna diskusija o Siriji bili bezuspješni.


Poreska uprava Republike Srpske trenutno završava posljednja testiranja i pripreme za puštanje u funkciju nove elektronske usluge poreskim obveznicima, a to je „Elektronsko sanduče“, čime će ova institucija stati u red sa najmodernijim poreskim administracijama, kao jedina u BiH koja je omogućila ovakav vid komunikacije sa poreskim obveznicima, rekao je Goran Maričić, direktor Poreske uprave Republike Srpske, u intervjuu za „Faktor magazin“.\nMaričić je pojasnio da će „Elektronsko sanduče“, koje će biti pušteno u funkciju do kraja ovog mjeseca, omogućiti udaljenu, dvosmjernu komunikaciju i razmjenu dokumenata između poreskih obveznika i Poreske uprave RS, bez potrebe dolaska na šaltere, što je svojevrsni pionirski poduhvat Poreske uprave RS, njenog rukovodstva i zaposlenih, odnosno što praktično predstavlja novi nivo poslovanja.\nFAKTOR: Najavili ste puštanje u funkciju „Elektronskog sandučeta“, kao još jednog segmenta elektronskih usluga Poreske uprave RS, a koji će donijeti brojne benefite za poreske obveznike, pa i za samu Upravu. O čemu se radi?\nMARIČIĆ: Novina koja očekuje poreske obveznike do kraja ove godine, a što će svakao unaprijediti i olakšati komunikaciju sa Poreskom upravom je puštanje u funkciju „Elektronskog sandučeta“, koji će služiti kao alat za bezbjednu dvosmjernu komunikaciju između poreskih obveznika i Poreske uprave. Elektronsko sanduče je tako koncipirano da se dokument može poslati prema obvezniku ili od obveznika prema Poreskoj upravi RS, odnosno poreskim obveznicima će u njihovo eSanduče stizati poreski dokumenti, koje će moći jednostavno preuzimati, pregledati ili slati u Poresku upravu, putem istog tog eSandučeta. Uvođenjem ovakve usluge poreskim obveznicima, Poreska uprava Republike Srpske postaje prva administracija koja omogućava ovakav vid komunikacije sa poreskim obveznicima, koji će ubuduće sve imati na jednom mjestu i izvršavati svoje obaveze sa nekoliko klikova. Praktično, postajemo pioniri elektronskog poslovanja u Republici Srpskoj i šire, sa samo jednim ciljem, da što je moguće više olakšamo, pojednostavimo i pojeftinimo poreskim obveznicima izvršavanje njihovih poreskih obaveza. Tim ciljem ćemo se voditi i ubuduće.\nFAKTOR: Očigledno je da Poreska uprava RS ulaže značajne napore i srtedstva u digitalizaciju poslovanja, kako bi bila rame uz rame sa modernim poreskim administracijama. Koje su to najvažnije elektronske usluge koje su na raposlaganju građanima, odnosno poreskim obveznicima?\nMARIČIĆ: Već nekoliko godina unazad Poreska uprava Republike Srpske čini ogromne napore, kako ljudske tako i finansijske, da unaprijedi komunikaciju sa poreskim obveznicima uvođenjem novih elektronskih usluga, koje omogućavaju komunikaciju poreskih obveznika i Poreske uprave bez direktnog kontakta odnosno dolaska poreskih obveznika u prostorije Poreske uprave. Pored mogućnosti elektronskog podnošenja svih poreskih prijava, koje smo omogućili prošle godine, te android mobilne aplikacije „ePURS“ pomoću koje građani mogu pristupiti svojim poreskim evidencijama, Poreska uprava RS je omogućila poreskim obveznicima da zahtjeve za izdavanje uvjerenja, povrate poreza, preknjižavanje i druge vrste zahtjeva mogu podnijeti elektronskim putem. Takođe, u ovoj godini smo poreskim obveznicima poreza na nepokretnosti omogućili uslugu elektronskog preuzimanja računa za porez na nepokretnosti. Uz podršku Švedske poreske uprave, omogućili smo poreskim obveznicima da u prostorijama svih Područnih centara Poreske uprave RS mogu sami pregledati svoje poreske evidencije, preuzeti i poslati potrebne dokumente ili izvršiti druge radnje korištenjem elektronskih usluga Poreske uprave RS.\nFAKTOR: Da li vas ostale institucije dovoljno prate u pogledu digitalizacije svojih usluga, kako bi efekat digitalizacije bio potpun i koristan za sve građane?\nMARIČIĆ: Efekti elektronske komunikacije bi svakako bili daleko veći da i druge institucije imaju mogućnost da značajan dio njihovih usluga bude elektronski. S tim u vezi, nadamo se da će i druge institucije u Republici Srpskoj u skorije vrijeme iskoristiti prednosti modernih tehnologija i procese digitalizacije, te omogućiti elektronsku komunikaciju, kako bi građani lakše i jednostavnije izvršili svoje obaveze, te kako bi dobili bržu i jednostavniju uslugu.\nFAKTOR: Pored jednostavnijeg poslovanja, digitalizacija je očigledno imala uticaja i na rast naplate javnih prihoda u Republici Srpskoj. Kakvi su rezultati u naplati od početka ove godine?\nMARIČIĆ: Kao što ste i rekli, jedan od važnih faktora stabilne naplate je i konstantno uvođenje novih elektronskih usluga od strane Poreske uprave RS, odnosno automatizacija procesa naplate javnih prihoda. Što se tiče same naplate javnih prihoda u Republici Srpskoj, ona je u ovoj godini zadržala stabilan trend, bez obzira na sveukupnu situaciju izazvanu pandemijom korona virusa, ali i uprkos tome što se Vlada RS odrekla dijela prihoda uvodeći olakšice za radnike i poslodavce. Naime, naplata javnih prihoda je u ovom trenutku veća i u odnosu na prošlu godinu, ali i u odnosu na planirane projekcije naplate za ovu godinu.\nTako je u prvih deset mjeseci ove godine, Poreska uprava RS je na račun javnih prihoda prikupila ukupno 2,257 milijardi KM, što je za oko 217 miliona KM ili 11 odsto više nego u istom periodu prethodne godine, odnosno sedam procenata više u odnosu na planiranu naplatu za taj period, ali i 192 miliona maraka više u odnosu na isti period 2019. godine. Rast naplate javnih prihoda zabilježen je u svim segmentima javnih prihoda i pored povećanja neoporezivog dijela plate, odnosno ličnog odbitka od poreske osnovice poreza na lična primanja, kao i ličnog odbitka po osnovu izdržavanih članova uže porodice. Takođe, rast naplate javnih prihoda je zabilježen i pored umanjenja posebne republičke takse za 30% od iznosa propisanih Zakonom za 2021. godinu i ukidanja određenih komunalnih taksi, te oslobađanja od plaćanja administrativnih taksi. Naime, od plaćanja komunalne takse, između ostalog, oslobođeni oni poreski obveznici koji prvi put registruju djelatnost, preduzetnici koji na osnovu odredbi Zakona o porezu na dohodak imaju status malog preduzetnika, kao i udruženja od javnog interesa za RS.\nFAKTOR: Šta je to još, pored automatizacije naplate, dodatno uticalo na pozitivne pokazatelje, odnosno kontinuiran rast naplate javnih prihoda u RS?\nMARIČIĆ: Na pozitivne pokazatelje u naplati javnih prihoda uticalo je više faktora, među kojima su svakako mjere koje je donosila Vlada RS sa ciljem prevazilaženja posljedica pandemije. Pored toga, za stabilnu naplatu svakako treba zahvaliti i odgovornom odnosu većine poreskih obveznika prema svojim poreskim obavezama, te redovnim aktivnostima Poreske uprave RS na kontroli i naplati javnih prihoda. Kao što sam rekao, važan faktor stabilne naplate je i konstantno uvođenje novih elektronskih usluga od strane Poreske uprave RS, odnosno automatizacija procesa naplate javnih prihoda, ali i ohrabrujući oporavak domaće privrede nakon krize izazvane pandemijom korona virusa. I ovom prilikom izražavamo zahvalnost svim poreskim obveznicima koji uredno izvršavaju svoje poreske obaveze i poziva sve poreske obveznike da posluju u skladu sa važećim propisima i da svoje obaveze izvršavaju blagovremeno, te da samim tim daju svoj doprinos jačanju Republike Srpske i njene ekonomije.\nFAKTOR: Kakvi su efekti poreskih kontrola u prva tri kvartala ove godine?\nMARIČIĆ: Poreska uprava RS je u devet mjeseci ove godine izvršila 2.796 redovnih terenskih i kancelarijskih kontrola i rješenjima naložila plaćanje 28,4 miliona KM novoutvrđenih obaveza sa obračunatim kamatama, te su zbog utvrđenih nepravilnosti izdata i 293 prekršajna naloga na ukupan iznos kazne od 1,028 miliona maraka.\nPored toga, inspektori Poreske uprave Republike Srpske su u periodu januar-septembar izvršili ukupno 2.339 kontrola evidentiranja prometa preko fiskalnih kasa, te su zbog utvrđenih nepravilnosti izdali 1.238 prekršajnih naloga na ukupan iznos kazne od 2,7 miliona maraka. U posmatranom periodu izvršeno je i 459 kontrola prijavljivanja radnika, te su zbog utvrđenih nepravilnosti izdata 133 prekršajna naloga na iznos kazne od 508.000 KM. Istovremeno, inspektori Poreske uprave RS su u tom periodu za 31 poreskog obveznika izrekli mjeru privremene zabrane obavljanja djelatnosti.\nPoreska disciplina u RS, u ovom smislu, se može ocijeniti kao zadovoljavajuća, ali tu moramo naglasiti da još uvijek ima neodgovornih pojedinaca koji ili ne izdaju fiskalne račune nakon prodaje ili davanja usluge ili na neki drugi način pokušavaju izbjeći svoje obaveze, čime vrše utaju poreza i stvaraju nelojalnu konkurenciju onim poreskim obveznicima koji izdaju fiskalne račune. Naša obaveza i u narednom periodu će biti da suzbijamo tu nelojalnu konkurenciju i sve obveznike uvedemo u legalno poslovanje.\nPoreska uprava RS ovim putem još jednom poziva poreske obveznike da poštuju zakonske propise u ovoj oblasti, a sve građane poziva da slučajeve neizdavanja fiskalnih računa prijave putem e-mail adrese: kontakt@poreskaupravars.org ili na brojeve telefona istaknute na internet stranici Poreske uprave RS. Još jednom naglašavam da cilj Poreske uprave RS nije kažnjavanje poreskih obveznika, već njihovo uvođenje u legalno poslovanje i suzbijanje nelojalne konkurencije.\nFAKTOR: Koliko ste u ovoj godini razotkrili slučajeva utaje poreza i drugih krivičnih djela?\nMARIČIĆ: Inspektori Odjeljenja za istrage i obavještajne poslove Poreske uprave RS su u prva tri kvartala ove godine nadležnim tužilaštvima u RS dostavili 23 izvještaja protiv poreskih obveznika zbog postojanja osnova sumnje da su činjenjem krivičnih djela oštetila budžet RS u iznosu od oko 6,9 miliona maraka.\nU tom periodu, inspektori su izvještaje podnosili zbog utaje poreza i doprinosa, ali i zloupotrebe ovlaštenja u privredi, te nepravilnog izdvajanja sredstava i povrede obaveza vođenja trgovačkih i poslovnih knjiga. Od ukupnog broja podnijetih izvještaja, četiri izvještaja su podnijeta Republičkom javnom tužilaštvu – Posebnom odjeljenju za suzbijanje korupcije i najtežih oblika privrednog kriminaliteta, 11 izvještaja Okružnom javnom tužilaštvu Banjaluka, po dva izvještaja okružnim javnim tužilaštvima u Prijedoru, Doboju i Bijeljinu, te po jedan izvještaj okružnim javnim tužilaštvima u Istočnom Sarajevu i Trebinju. U posmatranom periodu, najviše izvještaja nadležnim tužilaštvima, njih 19, podneseno je zbog krivičnog djela utaja poreza i doprinosa, odnosno zbog sumnje da poreski obveznici utajili poreze i doprinose u ukupnom iznosu od 6.145.332 KM štete za budžet RS. Pored toga, nadležnim tužilaštvima podnijeta su i dva izvještaja protiv poreskih obveznika zbog sumnje u postojanje krivičnog djela povreda obaveza vođenja trgovačkih i poslovnih knjiga, čime je budžet RS oštećen za 122.069 maraka. Takođe, inspektori su podnijeli i po jedan izvještaj nadležnim tužilaštvima zbog sumnje u postojanje krivičnih djela nepravilno izdvajanje sredstava pravnog lica i zloupotreba ovlaštenja u privredi, čime je budžet RS oštećen za 235.510 KM, odnosno 372.340 maraka. Ovi podaci pokazuju da je i u ovoj godini nastavljen intenzivan rad istražilaca Poreske uprave RS na terenu, sa ciljem razotkrivanja krivičnih djela. Naglašavamo da ćemo i u narednom periodu, u skladu sa zakonskim ovlaštenjima, nastaviti intenzivan rad na razotkrivanju krivičnih djela iz oblasti poreza.


Ju Es stil se prodaje Kinezima? – Semendria\n21. januar 2012. DRUŠTVO – Izvor: Tanjug, Novosti, Politika – Zbog pada cene čelika na svetskom tržištu “Ju-Es-stil” dnevno gubi 100 dolara po toni proizvedenog čelika, što zahteva nove mere štednje. Do radnika svakodnevno stižu oprečne informacije, a za sada je jedino izvesno da će dan „d” biti poslednji dan januara.\nTaj datum markiran je kao odlučujući, jer će čelni ljudi američke kompanije u Pitsburgu doneti odluku o daljem poslovanju u Srbiji.\nNa stolu je nekoliko opcija. Neki tvrde da će od februara najverovatnije zaposleni morati najpre da iskoriste godišnje odmore za ovu godinu, te da će uslediti kolektivni odmor za većinu radnika koji će do daljnjeg primati 60 odsto od plate.\nUpućeni smatraju da će menadžment „Ju-Es stil Srbija“ odlučiti za nove mere štednje i podsećaju da će četvorodnevna radna nedelja potrajati do aprila.\nUkoliko se stanje na tržištu čelika ne poboljša, jedan od mogućih scenarija je otpuštanje oko 1.500 zaposlenih, koji bi kao tehnološki višak dobili otpremninu, ali samo za period od kada su Amerikanci kupili železaru pa do dana prekida radnog odnosa.\nNezvanično, spekuliše se o 300 evra po godini staža, što ukazuje da bi najveća nadoknada za gubitak posla iznosila oko 3.000 evra. Najgora opcija je gašenje i druge visoke peći i zatvaranje fabrike, što je po oceni upućenih, za sada najmanje izvesno. Spekuliše se i o prodaji kompanije u Srbiji, a kao mogući kupci spominju se nemačka i kineska firma.\n“Kompanija je od Vlade Srbije zatražila ustupke kod servisiranja obaveza za korišćenje železnice, lučkih kapaciteta, i drugih dažbina prema državi. Kriza na tržištu je velika, i železara prema našim podacima, po toni čelika gubi sto dolara” , kaže Željko Veselinović predsednik sidinkata „Sloga“.\nU Smederevu ne prestaje da vlada strah od mogućih scenarija u Ju-Es stilu.\nU lokalnoj samoupravi, čiji budžet zavisi od železare, nemaju odgovor na pitanje kakva sudbina čeka 5.300 radnika.\n“U odnosu na period od pre četiri meseca cena čelika pala je za 30 evra po toni. U Italiji se pojavio ruski čelik po ceni od 404 evra po toni što je daleko ispod proizvođačkih cena u Smederevu. Takvo stanje je strahovito veliki problem, i vrlo brzo će se to odraziti na odluke kompanije” , smatra gradonačelnik Smedereva Predrag Umičević.\nKolaps Ju-Es stila ni srpsku privredu ne bi ostavio bez gubitaka. Sa pet posto učešća u srpskoj proizvodnji i 12odsto u izvozu, ova kompanija važan je faktor na privrednoj karti zemlje.\n“Ju Es stil nema nikakve zvanične informacije da će krajem januara čelni ljudi američke kompanije doneti odluku o njenom daljem poslovanju” , kaže direktor komunikacija Ju-Es-Stila Srbija Nemanja Brković.\nOn nije želeo da komentariše navode medija.\nBrković je kazao da je ekonomska situacija u Evropi, naročito u Južnoj Evropi, gde se nalaze i postrojenja Ju-Es-Stila Srbija “veoma teška”.\nDirektor komunikacija je dodao da finansijski rezultati te kompanije u Srbiji nisu zadovoljavajući, ali se istražuju sve mogućnosti u cilju poboljšanja trenutne situacije.\n« Smederevo strepi od odluke Ju-Es stila u Pitsburgu\nSvetosavske svečanosti u Smederevu od 23. do 29. januara »\nPrvo su dobili fabriku skoro dzabe,pa onda investirali vise nego sto su je platili,pa sada hoce jos i da skoro nista ne placaju.Za ovakvo stanje je odgovorna drzava kao i rukovodstvo fabrike.Amerikancima nije trebalo dozvoliti ni da dodju u Srbiju jer samo eksploatisu a ne mare za nista i ni za koga.Sada treba drzava da bude glavni faktor i da se pogleda pravi kupo-prodajni ugovor koji je javna tajna.


Američka pomoć obnovi pravosudnih objekata u BiH\nReforma pravosuđa u Bosni i Hercegovini je na prvom mjestu u regionu, bolja nego u Srbiji Hrvatskoj, ustvrdio je danas u Banjaluci predsjednik Visokog sudskog i tužilačkog savjeta B i H, Branko Perić.\n«Imate jedan izvještaj nezavisne američke nevladine organizacije Freedom house koja pravi tabelu i prati razvoj reformi pravosuđa u regionu u posljednjih šest godina. Mi smo na startu 1998.godine bili na posljednjem mjestu a danas smo na prvom mjestu.»\nMeđutim reforme ne prati i ulaganje u infrastrukturu zgrada u kojima se nalaze pravosudne institucije što znatno usporava rad sudova i tužilaštava, istakao je Perić.\n«Većina pravosudnih institucija u Republici Srpskoj i Bosni i Hercegovini izgrađena je šezdesetih godina i niko od tada nije ništa ulagao u objekte u kojima su pravosudne institucije. Mi, trenutno, uvodimo program informatizacije svih sudova i tužilaštava i ponegdje imamo, na primjer problema da električne instalacija ne može da podrži instaliranje kompjutera.To vam samo navodim kao ilustraciju stanja u kome se nalaze neki od tih objekata.»\nNeki sudovi nemaju čak ni osnovne uslove za suđenje, a najteža situacija je u Osnovnom sudu u Banajluci, naglasio je ministar pravde Republike Srpske Džerard Selman.\n«Očito je da je došlo do određenog zastoja u radu određenih sudova zato što su oni preopterećeni i mislim da bi u narednom periodu trebali da vršimo izmjene i dopune određenih zakona kako bi osnovni sudovi u mjestu sjedišta okružnih sudova bili rasterećeni određenog broja predmeta.»\nDa bi se poboljšala situacija i obnovile pojedine zgrade predstavnici Visokog sudskog i tužilačkog savjeta B i H su danas dostavili Vladi Republike Srpske projektnu dokumentaciju za rekonstrukciju 22 suda i 2 odjeljenja čiju je izradu, kako je istaknuto, dijelom finansirala i Vlada Sjedinjenih Američkih Država.


Ministarstvo kulture: Neukost i bahatost Jelene Trivan - NOVA portal\nKultura Autor:Nova 13. Maj. 202014:08 > 14:282 Komentara\nIz Ministarstva kulture i informisanja ocenjeno je danas da se dr Jelena Trivan u jučerašnjem nastupu na "jednoj od TV stanica" sa nacionalnom frekvencijom, “obuzeta čudnom jarošću, bacala drvljem i kamenjem" na to ministarstvo zbog "smanjivanja budžeta Filmskog centra Srbije", a "pride javnosti nudila svoje nerazgovetno i konfuzno tumačenje kulturne politike Srbije”.\nU Ministarstvu kulture smatraju da je “doktorka Trivan pokazala svojim nastupom da niti razume posao koji bi trebalo da obavlja u Filmskom centru Srbije, niti ume da shvati budžetske i finansijske okolnosti koje je okružuju”.\n“Teškoće ima i u razlučivanju ko donosi odluke o budžetu ove zemlje i čija je koja uloga u tome. Posebno ne razume, ili se pravi da ne razume, za šta se zalagalo Ministarstvo kulture i informisanja kada je reč o finansiranju FCS”, navodi se u saopštenju naslovljenom sa “Neukost i bahatost Jelene Trivan” i dodaje se da je “umesto toga, preambiciozna dr Trivan zaprepastila kulturnu i širu javnost svojom jeftinom parolaškom demagogijom i gnevnim skandiranjem protiv Ministarstva kulture i informisanja”.\n“Da razume jezik činjenica”, navodi se u saopštenju, “uvažena doktor Trivan shvatila bi da je i pored velikog zalaganja Ministarstva da se u 2020. godini obezbede budžetska sredstva koje je FCS planirao, došlo je do smanjenja ukupnog budžeta za kulturu mimo volje i saglasnosti Ministarstva što se, nažalost, neminovno i u procentualnom iznosu odrazilo na sve ustanove kulture čiji je osnivač Republika Srbija, pa i na FCS”.\nU Ministarstvu podsećaju da je tokom vanrednog stanja zbog pandemije virusa kovid-19, na osnovu instrukcija Ministarstva finansija prvo došlo do preusmeravanja dela budžeta Ministarstva kulture za prioritetne oblasti finansiranja, a nakon toga i do rebalansa budžeta, što je dovelo do ukupnog smanjenja budžeta za kulturu za nešto više od 2,7 milijardi dinara, odnosno više od petine u odnosu na početak godine.\n“S obzirom na to da FCS ima najveći budžet od svih ustanova kulture, logično je da je do najvećeg smanjenja budžeta u nominalnom iznosu došlo upravo kod te ustanove. Što se tiče nerealizovanih sredstava od preko 250 miliona dinara FCS u 2019. godini, svako dobronameran, u koje očigledno predsednik UO FCS ne spada, mogao je da sazna da je Ministarstvo kulture i informisanja na vreme i u roku preduzelo sve neophodne radnje iz svoje nadležnosti, ali da nadležni državni organ, u konkretnom slučaju Ministarstvo finansija, iz razloga nepoznatih Ministarstvu kulture, nije izvršilo prenos sredstava namenjenih FCS-u”, navodi se saopštenju.\nIz Ministarstva ocenjuju i da je Jelena Trivan, “ne verujemo slučajno”, u jučerašnjem nastupu “izostavila podatak da je upravo za vreme trenutnog saziva Ministarstva kulture i informisanja FCS ostvario najveći budžet u svojoj istoriji u iznosu od 1,2 milijarde dinara u 2019. godini, kao i da je budžet ustanove progresivno povećavan i to: u 2016. godini iznosio je 622 miliona dinara, u 2017-oj 715 miliona dinara i u 2018. godini nešto preko milijardu dinara”.\nU Ministarstvu su ta izdvajanja uporedili sa 2015. godinom, kada je za programske aktivnosti FCS izdvojen 361 milion dinara, a da se od tada “broj konkursa koje raspisuje FCS utrostručio”.\n“Za sve to je, što je Jelena Trivan takođe propustila da zapazi, u najvećoj meri zaslužno upravo Ministarstvo kulture, kao državni organ nadležan za FCS. Dugogodišnji istaknuti društveno-politički radnik i ekspert za mnoga pitanja, dr Trivan nije uspela, verujemo usled mnogobrojnih obaveza, da se informiše da je za proizvodnju filma u proseku potrebno minimum dve do tri godine, odnosno da projekti koji dobiju sredstva na konkursu u tekućoj godini budu realizovani dve do tri godine nakon završetka konkursa. Takođe, Trivanovoj je promaklo da budžet FCS nema direktne veze sa ‘prilivom stranih produkcija’, koje je tako snažno afirmisala u svom nastupu, već da je za podsticaje stranim i domaćim investitorima zaduženo Ministarstvo privrede”, navodi se u saopštenju.\nIz Ministarstva dodaju i da bi Jelena Trivan, “da ima osećaj odgovornosti prema onome što radi, čula brojne kritike na svoj račun, a odnose se u prvom redu na izbor članova konkursnih komisija FCS, brojne žalbe na netransparentan rad i odluke komisija, od kojih su godinama unazad najkontroverznije one da se na konkursu ne podrži projekat o Jasenovcu čuvenog jugoslovenskog reditelja Lordana Zafranovića”.\n“Ako bi se kojim slučajem Jelena Trivan potrudila da makar na momenat posluša glas struke, čula bi i veliko nezadovoljstvo koje spram njenog rada iskazuje Grupacija za kinematografiju Privredne komore Srbije, telo koje čine najeminentniji producenti, reditelji, glumci i ostali filmski radnici u zemlji. Razumela bi da za njom zvona zvone”, piše u saopštenju i dodaje se da je “dr Trivan kao predsednik UO FCS, iz nejasnih razloga propustila da u toj ustanovi formira Umetnički savet, telo od velikog značaja za normalno funkcionisanje ustanove”.\nU Ministarstvu dodaju i uverenje da su “stručnost, poštovanje činjenica, nezlobivost i odsustvo nerealnih ambicija i dalje važni preduslovi za obavljanje odgovorne javne funkcije”.\n“Uvaženi doktor Filološkog fakulteta i u prošlosti član raznih političkih stranaka, izgleda veruje da su politička aktivnost i bliskost vlasti alfa i omega svakog preživljavanja na javnoj sceni, a da je upućenost u posao koji se obavlja samo nepotrebni teret u političarenju i politikanstvu. Možda je i tako, ali tako ne bi smelo da bude. Doktor Trivan se očigledno pomalo pogubila u komplikovanim okolnostima za kojima je žudela da joj se dese pa otud i ovi otužni javni nastupi. Trivanovoj savetujemo da ubuduće više razmišlja pre nego što progovori”, piše u saopštenju i dodaje se da će Ministarstvo “sa svoje strane nastaviti da pruža raznovrsnu pomoć i podršku razvoju filmske industrije u Srbiji, kao i u prethodne četiri godine”.\nFCSFilmski centar SrbijeJelena TrivanMinistarstvo kulture


Zaštita fizičkog i psihičkog integriteta dece bez pratnje i razdvojene dece – IDEAS\nZabrana mučenja i drugih oblika zlostavljanja spada u apsolutno pravo, odnosno pravo koje nikada i ni u kakvim okolnostima nije podložno ograničenjima, te nikada nije moguće opravdati postupanje kojima se nanosi fizička i psihička patnja. Ovo se odnosi na sva lica, a naročito na decu, koja su zbog svog uzrasta posebno osetljiva na različite oblike zlostavljanja. Ipak, postoje neke kategorije dece koja su dodatno izložena rizicima od rđavog postupanja. U tu, posebno osetljivu grupu, svakako spadaju deca izbeglice i migranti bez pratnje jer se ona ne nalaze pod nadzorom roditelja, dok nadzor staratelja nikada nije dvadesetčetvoročasovni jer se ta deca najčešće smeštaju u objekte u kojima se nalaze i odrasli migranti i izbeglice i koji nisu deo nacionalnog sistema alternativnog staranja, te funkcionišu bez nadzora Ministarstva za rad, zapošljavanje, boračka i socijalna pitanja.\nCilj ove publikacije je da upozna centre za socijalni rad, zaposlene u ustanovama za smeštaj dece izbeglica i migranata bez pratnje i zaposlene u dečjoj zaštiti o tome šta predstavlja zlostavljanje, koji oblici zlostavljanja postoje i kako ih prepoznati.\nDakle, nakon prepoznavanja zlostavljanja važno je reagovati na takve nedozvoljene pojave, a to je moguće samo ako se dovoljno poznaje pravni okvir Republike Srbije i mehanizmi zaštite koji centrima za socijalni rad stoje na raspolaganju u takvim situacijama. Treba imati na umu da ukoliko centar za socijalni rad ne reaguje u situacijama kada je jasno da postoji mučenje ili neki drugi oblik zlostavljanja, takvi akti će ostati nekažnjeni, a učinilac će biti osnažen da nastavi sa radnjama koje mogu naneti trajne fizičke i psihičke posledice deci bez pratnje.\nPublikacija sadrži i dokumentovane primere iz prakse, koji najbolje ilustruju kako se u pojedinim situacijama postupa sa decom bez pratnje i kako se apsolutna zabrana zlostavljanja krši u odnosu na ovu posebno ranjivu grupu.


Prosječna januarska plata u RS 810 KM – mojKontakt portal – Radio Televizija Kontakt\nProsječna januarska plata u RS 810 KM\nČičkovićeva je dodala da je prosječna neto plata isplaćena u januaru u poređenju sa decembrom 2013. godine manja nominalno za 1,2 odsto, a u odnosu na januar 2013. godine realno je veća za 1,7 odsto.\nOna je istakla da je najviša plata isplaćena u oblasti finansijskog posredovanja, a najniža u administrativnim, pomoćnim i uslužnim djelatnostima, hotelijerstvu i ugostiteljstvu i iznosila je 498 KM.\nČičkovićeva je na konferenciji za novinare u Banjaluci rekla da su cijene proizvoda i usluga, koji se koriste za ličnu potrošnju u Republici Srpskoj, mjerene indeksom potrošačkih cijena u januaru ove godine u odnosu na decembar 2013. više u prosjeku za 0,1 odsto.\n“Godišnja inflacija u januaru u odnosu na isti mjesec 2013. godine iznosi minus 1,8 odsto, što znači da je riječ o deflaciji”, rekla je Čičkovićeva.\nOna je dodala da je u januaru 2014. u odnosu na decembar 2013. godine indeks odjeljka alkoholna pića i duvan viši za 4,9 odsto, indeks odjeljaka hrana i bezalkoholna pića viši je za 0,7 odsto, a indeks odjeljka zdravstvo viši je za 0,5 odsto, a indeks odjeljka stanovanje za 0,1 odsto.\n“Najveći pad cijena zabilježen je u odjeljku odjeća i obuća 4,2 odsto, zatim komunikacije jedan odsto, namještaj i pokućstvo gdje je zabilježen pad 0,5 odsto, ostala dobra i usluge niži je za 0,3 odsto, te prevoz, rekreacija i kultura gdje zabilježen pac cijena od 0,2 odsto”, rekla je Čičkovićeva.\nGovoreći o cijenama industrijskih proizvoda domaćih proizvođača u januaru u odnosu na decembar 2013. godine, Čičkovićeva je navela da su one u prosjeku više za 0,1 odsto, a u odnosu na januar 2013. godine niže su za 1,3 odsto.\n“Cijene proizvođača industrijskih proizvoda na stranom tržištu u januaru u odnosu na decembar 2013. godine u prosjeku su niže za 0,9 odsto, a u odnosu na januar 2013. godine više su za 0,9 odsto”, rekla je Čičkovićeva.\nSarajevo: Građani blokirali ulicu\nElektrokrajina dostavlja ugovore na kućnu adresu


Vesti online / Sport / Fudbal / Murinjo ne odustaje od Pogbe\nMurinjo ne odustaje od Pogbe\nMenadžer Mančester Junajteda Žoze Murinjo je započeo pregovore oko transfera fudbalera Juventusa Pola Pogbe i iskoristiće dobre veze sa menadžerom Minom Rajolom da završi taj posao.\nŠpanski list "As" piše da je Real Madrid sada u drugom planu jer Junajted nudi Juventusu 120 miliona evra i Pogbi platu od čak 15 miliona. Predsednik Reala Florentino Perez, uprkos insistiranju trenera Zinedina Zidana, nije veliki poštovalac francuskog veziste i odustao je kada je čuo koliko torinski klub traži novca.\nPogba je već bio na Old Trafordu, ali je odigrao samo tri utakmice i kao slobodan igrač prešao u Juventus, gde se afirmisao i postao jedan od najboljih fudbalera sveta na svojoj poziciji.\nU slučaju da se transfer realizuje, biće najskuplji u istoriji fudbala, a dosadašnji rekord drži Geret Bejl, koji je za 100 miliona evra prešao iz Totenhema u Real Madrid.\nFUDBAL Murinjo zove Bejla, Zidan "zakopčan"


Lijekovi za kardiovaskularni sistem najprodavaniji - Akta.ba\n03.09.2018. 08:09 / Izvor: Nezavisne novine\n"U protekloj godini je lijekova za kardiovaskularni sistem prometovano u vrijednosti od 125.278.851,30 KM, a njihov udio u ukupnom prometu lijekova je 20,17 odsto", stoji u podacima Agencije za lijekove i medicinska sredstva BiH koji su dostavljeni "Nezavisnim".\n"Više od 50 odsto uzroka umiranja jesu kardiovaskularne bolesti u BiH. Takvo stanje s lijekovima je ekvivalentno broju slučajeva razbolijevanja", istakao je Unčanin za "Nezavisne" i dodao da prevencija ovih bolesti ima dugoročne pozitivne efekte na stanje kardiovaskularnog sistema. Naglasio je da prevencija podrazumijeva eliminaciju štetnih faktora kao što su pušenje, pretjerana konzumacija hrane, konzumacija masne hrane, nekretanje, neregulisani krvni pritisak, dijabetes...\n"Pridržavanjem ovih opštih mjera je moguće postići velike i značajne efekte", rekao je Unčanin.\n"Glavni riziko-faktori koji su odgovorni za bolesti srca i moždani udar su duvan, fizička neaktivnost, smanjen unos voća i povrća, prekomjerna tjelesna masa i gojaznost, visok krvni pritisak i povišene vrijednosti holesterola i šećera", naglasili su u Ministarstvu.\nNaveli su da su kroz saradnju sa Svjetskom zdravstvenom organizacijom, kroz projekat "Jačanje i unapređivanje modernih i održivih javnozdravstvenih strategija, kapaciteta i usluga za poboljšanje zdravlja stanovništva u BiH", pripremljeni vodiči i promotivno- preventivni materijali za doktore porodične medicine i građane RS.\n"Konsultanti iz Finske su edukovali 23 edukatora iz dva trening centra sa dvije katedre porodične medicine iz RS. Pripremljeno je sedam vodiča i to za: arterijsku hipertenziju, dijabetes i kardiovaskularne bolesti, hiperlipoproteinemije, gojaznost kod djece i odraslih, za promociju fizičke aktivnosti i odvikavanje od pušenja, te 11 vrsta zdravstvenopromotivnih materijala", kazali su u Ministarstvu.\nKrajiškog korpusa 4 78000 Banja Luka\nSIND.ORG. AGENCIJE ZA LIJEKOVE RS B LUKA\nBANJA LUKA VELJKA MLADJENOVICA BB 78000 BANJA LUKA


Jaguar F-Pace predstavlja najbrutalniji SUV današnjice\nSUV modeli visokih performansi postali su veoma popularni poslednjih godina, dok je Jaguar F-Pace SVR je definitivno jedan od najbrutalnijih koji postoje...\nJaguar prodaje svoj F-Pace SVR model već nekoliko godina unazad i nedavno je osvežio ovu liniju modela sa 2022 izdanjem. Za napajanje ovog divljeg SUV modela zadužena je petolitarska V8 jedinica sa super punjačem, odgovorna za stvaranje 542 ks i 700 Nm obrtnog momenta, a uparena je sa osmostepenom automatskom transmisijom iz ZF modela, koja pokreće sva četiri točka.\nMet Farah i njegov saradnik Zek Klapman, nedavno su testirali jedan veoma upečatljiv crveni primerak i postavili ga na niz testova duž predivnih kanjonskih puteva Kalifornije. Kao što možemo očekivati, voditelji poznatog kanala bili su veoma impresionirani performansama i svim ostalim što im je ovaj Jaguar omogućio.\nPetolitarska JRL V8 mašina sa super punjačem predstavlja proslavljenu jedinicu iz očiglednih razloga. Kao dodatak tome što omogućuje izvanredan nivo snage i obrtnog momenta, ovaj motor je prava muzika za uši. F-Pace SVR model takođe poseduje odlično upravljanje, iako vožnja ponekada može biti prilično kruta na neravnim putevima.\nBritanski proizvođač kreirao je brojne male promene na prošlogodišnjoj liniji modela, uključujući uklapanje velikog centralnog ekrana osetljivog na dodir koji poseduje zakrivljen displej. Ovaj sistem poseduje daleko bolji odziv od starog displeja i izgleda daleko više premijum u poređenju sa starim.


BiH ne može biti centralizovana | Tacno.net\nAutor 7.10.2011. u 11:53\nBANJALUKA – Nije za očekivati niti da će Srbi otcijepiti RS niti da će je Bošnjaci ukinuti, zaključak je Izvještaja Međunarodne krizne grupe pod nazivom “Bosna: Šta želi RS”.\nEvropskoj uniji je u izvještaju preporučeno da jasno kaže da niti podjela Bosne i Hercegovine niti veća centralizacija BiH nisu u skladu sa putom BiH ka EU.\nU izvještaju RS pozivaju da prestane prijetiti s referendumom, ukazujući na to da bi insistiranje na referendumu moglo dovesti do katastrofe.\n“Flertovanje RS sa referendumom je znak da RS i dalje prijeti stablinosti zemlje i zapadnog Balkana”, navedeno je u izvještaju, upozoravajući da je njegovo sprovođenje moglo zemlju dovesti na ivicu rata. Ističu da je raspoloženje javnosti u RS izraženo ka njenoj nezavisnosti.\n“Međunarodna zajednica se već dugo bori sa RS. Kada bi bila data sloboda izbora, mnogi u RS bi izabrali nezavisnost, ali to ne prihvataju ostatak BiH i međunarodna zajednica. RS je preslaba da se sama s tim izbori, a nezavisna RS nikad ne bi bila priznata kao država”, navedeno je u izvještaju uz napomenu da liderstvo RS i dalje odbija sve promjene u BiH koje je provela međunarodna zajednica.\nPrijetnju referendumom je, kako je navedeno, uklonila EU kroz lansiranje strukturalnog dijaloga.\n“EU je uklonila prijetnju kroz strukturalni dijalog udovoljavajući reformama koje je zahtijevala RS. Proces će biti dug i bolan, ali RS može izboriti promjene samo radeći kroz parlament BiH i Ustavni sud BiH”, navedeno je u izvještaju. Ističu i da RS treba prestati sa svođenjem nadležnosti BiH na puku koordinaciju dva jaka entiteta, što bi, kako smatraju, moglo ugroziti i BiH i RS.\nMilorada Dodika, predsjednika RS, pozivaju da radi na kompromisu sa Sarajevom u vezi s izgradnjom institucija i implementiranju važnih reformi, a u jednoj od preporuka ističu da bi Dodik trebalo da se pojavi na komemoraciji u Potočarima povodom genocida u Srebrenici.\n“Dodik je najpopulističkiji i najteži lider koji je RS imala godinama, ali i on i njegova partija uživaju jaku podršku, najviše na zapadu RS”, navedeno je u izvještaju.\nIstiču da Srbi odbijaju priznanje ratnih zločina iz straha da bi to moglo dovesti do nestanka RS.\nU izvještaju je naveden i set preporuka Vladi RS, predsjedniku RS, Narodnoj skupštini RS, EU, te SAD.\nVladi RS preporučuju da ne izaziva bonska ovlaštenja OHR-a i legitimitet državnih institucija. Umjesto pozivanja na referendum, kako je istaknuto, potrebno je raditi na popravljanju osporavanih nadležnosti kroz Parlamentarnu skupštinu i Ustavni sud BiH. Vlada RS bi, kako navode, trebalo da radi na popravljanju odnosa između različitih nivoa vlasti u BiH, te prestati sa podrškom i finansiranjem komemoracija ratnih događaja, a umjesto toga raditi na dodjeljivanjima priznanja ljudima i institucijama koji su spasavali živote tokom rata.\nDodiku preporučuju da promoviše reforme za jačanje vladavine zakona i iskorjenjivanje korupcije, da radi na decentralizaciji RS i da pojača investicije u manje razvijena područja, posebno u izbjegličke zajednice i istok RS. Navode i da bi Dodik trebalo da se obrati parlamentu BiH kao i da se pojavi na komemoraciji u Potočarima.\nParlament RS bi trebalo da, kako je istaknuto, popravi Ustav RS radi ograničenja veta o vitalnom nacionalnom interesu na pitanja od stvarnog interesa, te da ukloni dvojnosti koje Ustavnom sudu RS omogućavaju da donosi zaključke kojima se zaobilazi veto.\nEU bi, kako navode, pored stavljanja do znanja da za evropski put nema ukidanja entiteta niti otcjepljenje od BiH, trebalo da nastavi strukturalni dijalog na najvišem nivou.\nIstaknuto je da je mišljenje o ulozi međunarodne zajednice i odnosu Srba prema njoj dosta podijeljeno.\n“Dio Bošnjaka i međunarodnih posmatrača vjeruju da je međunarodna zajednica posustala, što je Srbima ostavilo prostora da sabotiraju državu, dok dio Srba i dio međunarodne zajednice smatra da međunarodni intervencionizam Srbe drži u stanju ‘bunker mentaliteta'”, navedeno je u izvještaju.\nU ekonomskom dijelu izvještaja se govori da RS, kao i ostatak BiH, polako izlazi iz recesije. Stoji opaska da je privatizacija “Telekoma Srpske” i Naftne industrije RS dovela do prividnog prospariteta, te da ove privatizacije nisu dovele do daljeg ekonomskog rasta.


Dodik: Nakon izbora ista politika – afirmacija Srpske – Zvornik Danas\nNaslovna/VIJESTI/Politika/Dodik: Nakon izbora ista politika – afirmacija Srpske\nDodik: Nakon izbora ista politika – afirmacija Srpske\nBEOGRAD – Predsjednik Republike Srpske Milorad Dodik izjavio je Srni da politika državnog vrha Srpske, nakon oktobarskih izbora, ostaje ista i da će biti usmjerena na dalje pozicioniranje i afirmaciju Republike Srpske kroz dejtonski mirovni sporazum i Ustav Srpske.\n„Ono što je dobro za Republiku Srpsku, to ćemo raditi i u narednom periodu. Nemamo namjeru odustajati od naših strateških ciljeva“, rekao je Dodik.\nDodik je istakao da će poseban akcenat biti stavljen na jačanje ekonomije, otvaranje novih i očuvanje postojećih radnih mjesta.\nJužni tok neće stati\nPredsjednik Republike Srpske Milorad Dodik izjavio je večeras Srni da je za Republiku Srpsku izuzetno važna realizacija gasovoda „Južni tok“ i da taj projekat neće biti zaustavljen.\nPredsjednik Srpske je rekao da su prilikom radnog ručka koji je državni vrh Srbije organizovao u čast predsjednika Rusije dotaknute brojne istorijske teme i da je pitanje koliko bi bilo Srba i Rusa da nije bilo stradanja u Prvom i Drugom svjetskom ratu.\ndodik juzni tok poslije izbora predsjednik rs sastanak sa putinom\nPoezija Desanke Maksimović ostaje u školskom progamu\nPoginuo petnaestogodišnjak kod Rogatice\nRadna jedinica „Pošta Srpske“ u Zvorniku skromno obilježila Svjetski dan pošte


Bivši radnici PKB-a: Tužili smo državu za neisplaćene akcije, sporazumi i zaključci Vlade nisu iznad zakona | Insajder\nBivši radnici PKB-a: Tužili smo državu za neisplaćene akcije, sporazumi i zaključci Vlade nisu iznad zakona\nUdruženje penzionera i bivših radnika PKB-a „RIT“ podnelo je Privrednom sudu u Beogradu tužbeni zahtev za isplatu besplatnih akcija PKB-a koje su im, kako tvrde, nezakonito uskraćene. Predstavnici ovog udruženja navode da trenutno preko 1800 bivših radnika PKB-a traži od kombinata i države isplatu akcija u ukupnom iznosu od oko 850 miliona dinara.\nSkupština penzionera i bivšh radnika PKB-a\nAdvokat Udruženja „RIT“, Saša Gemaljević kaže za Insajder da je država raznim sporazumima i zaključcima društveni kapital PKB-a prevela u državni i tako nezakonito uskratila radnicima pravo na besplatne akcije.\n„U PKB-u je postojao neosporno utvrđeni društveni kapital koji je po zakonu izvor prava za upis besplatnih akcija radnicima. Akcije ne mogu da nestanu kao što ni zaključci Vlade ne mogu biti jači od zakona“ rekao je Gemaljević.\nOn je na sednici Skupštine Udruženja penzionera i bivših radnika PKB-a objasnio da je na prethodno poslate zahteve radnika o upisu akcija, Ministarstvo privrede dalo negativan odgovor. Ocenio je da su za to izneli kontradiktorne razloge.\n„Prvo su naveli da radnici ne mogu ostvariti pravo na akcije jer PKB od 2009. ne poseduje društveni kapital a zatim da nemaju pravo na isplatu akcija jer predmet prodaje PKB-a nije bio kapital preduzeća već njegova imovina“ rekao je Gemaljević.\nOn je naveo i da je PKB odbio da mu dostavi neophodnu dokumentaciju, uključujući i procenu vrednosti kapitala preduzeća.\nSednici Skupštine Udruženja RIT juče je prosustvovalo oko 800 ljudi a predstavnici udruženja su istakli da se neće odreći svojih prava kao i da će, ukoliko to bude potrebno, organizovati protestna okupljanja ispred nadležnih institucija države.\nPre prodaje, državno zemljište upisano kao privatno vlasništvo državnog PKB-a\nJedna od tema na skupu penzionera i bivših radnika PKB-a, bilo je i istraživanje Insajdera objavljeno u serijalu „Prodaja“ o tome kako je državno poljoprivredno zemljište, koje je PKB samo koristio, upisano kao privatna imovina državnog kombinata, čime je omogućena njegova prodaja.\nPodsetimo, kompanija AL Dahra je početkom oktobra prošle godine kupila deo imovine PKB-a za oko 120 miliona evra.\nNa pitanje Insajdera zbog čega je država dozvolila prodaju poljoprivrednog zemljišta promenom vlasništva, predsednik Srbije Aleksandar Vučić nedavno je rekao da je prilikom privatizacije PKB-a sve urađeno po zakonu jer je odluke Vlade odobrio Republički sekreterijat za zakonodavstvo. On je dodao da bi u suprotnom „imali pravobranioca čiji je posao da zaštiti taj interes“. Na konstataciju novinarke Insajdera da je u serijalu „Prodaja“ objavljen sporni Zaključak Vlade kojim se upravo nalaže Pravobranilaštvu da u ovom slučaju ne radi svoj posao, Vučić je rekao da nije stigao da odgleda serijal ali da Al Dahra zemljište ne može odneti na ćilimu.\nProdato je i oko 17 000 hektara poljoprivrednog zemljišta koje je prethodno prevedeno iz državne u privatnu imovinu PKB-a.\nPrema istraživanju Insajdera, to je omogućeno odlukama i sporazumima koje su donosili predstavnici vlasti od 2009. godine do danas a sprovedeno Zaključkom Vlade iz 2015. kojim je naloženo državnom pravobranilaštvu da okonča upravne sporove i dozvoli da se državno zemljište upiše kao privatna svojina državnog kombinata.\nIstraživanje Insajdera pokazalo je i da je Republika Srbija prodala Al Dahri čak i zemljište PKB-a koje je obuhvaćeno važećim projektom izgradnje brze saobraćajnice Beograd – Zrenjanin. Realizacija tog projekta značila bi da će država od Al Dahre morati da otkupljuje zemljište koje je nedavno prodala.\nDržava i Javno preduzeće Putevi Srbije su, prema dokumenatciji u koju su uvid imali novinari Insajdera, zbog izgradnje tog puta, vlasnicima zemljišta u Jakovu i Boljevcu 2016. godine morali da plate nadoknadu u iznosu od 25 do 50 000 evra po hektaru dok je za hektar poljoprivrednog zemljišta u Surčinu isplaćivano čak 130 000 evra po hektaru.


Trenutna saradnja Srbije i Bosne i Hercegovine najbolja je u poslednjih nekoliko godina, izjavio je predsedavajući predsedništva BiH Milorad Dodik nakon sastanka sa predsednikom Srbije Aleksandrom Vučićem.\nNa sastanku Vučića i Dodika u fokusu su bili infrastrukturni projekti koje će Srbija finansirati u opštinama u Republici Srpskoj.\n„Ovim projektima ćemo kompletirati jednu zamisao da u svakoj opštini u Republici Srpskoj, a ima ih 62, bude jedan od projekata iz Srbije koji je iniciran iz ovih sredstava. Ideja je da Srbija bude prisutna u svakoj opštini Republike Srpske“, rekao je predsedavajući Predsedništva BiH Milorad Dodik.\nPrema rečima predsednika Srbije Aleksandra Vučića, za projekte u Republici Srpskoj Srbija obezbedila oko 32 miliona evra bespovratnih sredstava.Istakao je da očekuje da se uključe i opštine u Federaciji Bosne i Hercegovine.\n„Naša je želja da imamo projekte u svakoj opštini u Republici Srpskoj, a želeli bismo to i u Federaciji BiH, ukoliko dobijemo zahteve. Dobili smo zahteve iz Drvara i Grahova, spremni smo i za opštine koje nisu većinski srpske da to slično učinimo“, rekao je Vučić.\nDodik je naveo i da se razgovaralo o problemima u bilaterlanim odnosima Srbije i Bosne i Hercegovine.\n"Problem granice ostaje nerešen jer Bošnjaci imaju neke svoje pristupe, ali što se mene tiče prihvatljivo je rešenje koje je ranije predloženo", rekao je Dodik.\nDodaje i da je sa Vučićem razgovarao o problemima oko formiranja vlasti na nivou BiH. Prema Dodikovim rečima, na sceni je namerna opstrukcija.\nOrgani vlasti u BiH se sastavljaju, nemaju direktni izborni legitimitet. Postoji spremnost srpske strane a i hrvatske, ali nedovršena stvar je bošnjačka politička elita a postoji i namerna opstrukcija", rekao je Dodik.\nPrema njegovim rečima, više se ne radi o "tehničkim zastojima" već o "organizovanoj opstrukciji da bi se u Savetu ministara zadržali Bošnjacima podobni kadrovi".\n"Mi nemamo nameru da trpimo takve odnose. Važno je da neki drugi vide na koji način se to kreće", izjavio je Dodik.\nPredsednik Srbije Aleksandar Vućić je na kraju zahvalio narodu Republike Srpske koji je, kako je rekao, „uvek i na svaki način uz Srbiju“.\n„Ali poželeo bih i našim prijateljima u Bosni i Hercegovini punu stabilnost i mnogo dobrih rezultata u saradnji sa Srbijom“, rekao je Vučić.\nNakon sastanka je najavljeno i da će radovi na izgradnji autoputa Beograd- Bijeljina- Sarajevo početi u drugoj polovini juna.


Počela Olimpijada istinski trebinjski praznik malog fudbala\nVečeras je nakon odigrane utakmice I kola A grupe, intoniranjem himne Srpske svečano otvorena 62. Olimpijada u malom fudbalu.\nSportsko takmičenje koje privuče najviše gledalaca u našem gradu na samom početku bilježi sjajnu posjećenost. Zbog fudbalske groznice na svjetskom nivou ovogodišnja Olimpijada će napraviti dvodnevnu pauzu radi odigravanja polufinalnih mečeva Svjetskog prvenstva. Turnir se nastavlja u četvrtak odigravanjem utakmica B grupe.\nSve ekipe su se tokom godine pripremale upravo za ovaj događaj i svi imaju veliku želju da se proslave i uđu u istoriju kao pobjednici Olimpijade. Neki su to tokom godina činili i više puta, dok oni drugi još uvijek čekaju svoju šansu, tako da i ove godine možemo očekivati mnogo sjajnim mladih i talentovanih fudbalera, vrhunskih poteza, a nadamo se da će i ova 62. Olimpijada proteći u sportskom duhu i fer igri.\nBranilac titule je ekipa Hrupjela.\nČetvrtak, 12. jul - Grupa B:\n19 i 30 Mokri dolovi - Stara Gorica\n20 i 20 Gornja Hrupjela - Donje Police\n21 i 10 Bregovi - Tini\nPrema riječima glavnog organizatora ovog kvartovskog takmičenja, gospodina Petra Čolovića, na Olimpijadi igra veliki broj mladih neafirmisanih igrača, koji su dobili priliku da budu dio ovog trebinjskog takmičenju sa šest decenija dugom tradicijom.\nKao što smo već pisali 62. trebinjska Olimpijada igra se bez stranih igrača, čime organizatori vraćaju ovom turnitu staru tradiciju, koja podstiče pravo fudbalsko rivalstvo i fer plej.\nPrvoplasirana ekipa u seniorskoj konkurenciji dobiće prelazni pehar, pobjednički pehar, medalje i novčanu nagradu od 3.000 KM. Najbolji igrač, golman i najperspektivniji fudbaler dobiće prigodne pehare.\nOrganizator Olimpijade je Javna ustanova "Trebinje sport", pod pokroviteljstvom grada Trebinja.


Privredni rast u Kini stabilan u poslednjem kvartalu\n► Privredni rast u Kini stabilan u poslednjem kvartalu\nPrivredni rast u Kini ostaje stabilan u poslednjem kvartalu usled neočekivano jake trgovinske i potrošačke potražnje, uprkos strahovanju da će strože kontrole zajmova usmerene smanjenju porasta duga uticati na trgovinske aktivnosti.\nProizvodnja je porasla za 6,9 odsto u poslednja tri meseca na godišnjem nivou, saopštio je kineski Zavod za statistiku i dodao da je to bolje od predviđenih prognoza.\nKineske vlasti su predvidele privredni rast od oko 6,5 odsto ili malo više ukoliko to bilo moguće, dok je Međunarodni monetarni fond (MMF) predvideo za celu 2017. godinu stabilan privredni rast od 6,7 odsto.\nKina poslednjih meseci beleži rast proizvodnje, koja čini ključan deo njene ekonomije i zapošljava milione radnika.\nKineska ekonomija prošle godine je zabeležila najsporiji tempo rasta u poslednje tri decenije.\nAmerička agencija za merenje kreditnog rejtinga Mudi (Moody's) krajem maja je smanjila kreditni rejting Kine zbog velikog duga, navodeći da komunističke vođe moraju da preispitaju usporavanje ekonomije.


Počelo proširivanje Ulice Vida Simurdžića u naselju Lauš | Opština Zvornik\nYou Are Here: Home → 2019 → новембар → 29 → Počelo proširivanje Ulice Vida Simurdžića u naselju Lauš\nZvornik Danas новембар 29, 2019 Lauš, Ulica\nBANJALUKA – Počelo je proširenje Ulice Vida Simurdžića u Banjaluci koje se izvodi u okviru izgradnje nove saobraćajnice vrijedne 2,7 miliona KM, a koja će preko nekadašnjeg „Voćnjaka“ povezati naselja Lauš i Paprikovac, saopšteno je iz Gradske uprave.\nIz gradskog Odjeljenja za saobraćaj i puteve navode da će ova ulica predstavljati spoj nove saobraćajnice na Laušu zbog čega je nepohodno proširiti je od Sanske ulice pa do „Voćnjaka“, a u toku je izgradnja potpornih zidova na lokaciji u blizini pravoslavne crkve na Laušu.\n„Osim što će ova saobraćajnica biti proširena, biće izgrađene obostrane pješačke staze, kanalizacija i vodovod“, najavili su iz Odjeljenja.\nPrema informacijama iz preduzeća „Niskogradnja“ iz Laktaša, koje gradi novu poveznicu naselja Lauš i Paprikovac, u toku su pripreme za probijanje šipova budućeg vijadukta koji se gradi od Ulice Jovana Raškovića u naselju Paprikovac, prema „Voćnjaku“.\nPrema projektu, predviđena je izgradnja saobraćajnice u dužini od 800 metara, sa 80 metara dugim vijaduktom, koja će spojiti naselja Paprikovac i Lauš od crkve, preko „Voćnjaka“ do Ulice Jovana Raškovića na Paprikovcu, gdje će biti izgrađena nova raskrsnica sa Zelengorskom ulicom.\nUslovi za izgradnju ove izuzetno važne saobraćajnice stvoreni su nakon što se grad Banjaluka nakon višegodišnjeg sudskog spora upisao u zemljišne knjige kao vlasnik nekadašnjeg „Voćnjaka“, uz osigurana sredstva za izgradnju koje je obezbijedila Vlada Republike Srpske.


Kompanija „Aleva“ pridružila se Uskršnjoj humanitarnoj akciji – ZDRAVI OBROCI ZA DECU IZ ZVEČANSKE | Saopštenja za javnost\napril 1, 2014 • 21:03\nKompanija „Aleva“ pridružila se Uskršnjoj humanitarnoj akciji – ZDRAVI OBROCI ZA DECU IZ ZVEČANSKE\nŠtićenici Centra za zaštitu odojčadi, dece i omladine u Zvečanskoj dobili su poklon pakete proizvoda kompanije „Aleva“, kao znak pažnje i brige povodom najradosnijeg hrišćanskog praznika. Učešćem na Uskršnjem humanitarnom koncertu za decu iz ove ustanove koji će biti održan 02. aprila u pozorištu Madlenianum, jedna od najuspešnijih prehrambenih kompanija kod nas još jednom je pokazala visok stepen društvene odgovornosti i brige za najmlađe. Druženje sa mališanima biće upotpunjeno i kreativnim radionicama na kojima će deca moći da oslikavaju Uskršnja jaja i uživaju u muzičko-scenskom programu upriličenom specijalno za njih.\n„Živimo vremenu i okolnostima u kojima su uslovi života sve teži, posebno za najmlađe. Naša kompanija na različite načine daje doprinos poboljšanju tih uslova, a projekti i aktivnosti koje imaju za cilj da pomognu najmlađima predstavljaju deo našeg poslovnog koncepta“, rekla je Majda Kepčija, marketing menadžer kompanije „Aleva“ i istakla: „Veoma rado se priključujemo projektima koji imaju humanitarni karakter jer želimo da skrenemo pažnju na činjenicu da su nekada i veoma mali koraci ka poboljšanju nečijeg života u stvari veoma veliki kada ih posmatramo iz ugla onih kojima je pomoć potrebna. Verujemo da će naša pažnja i donacija značiti ovim malim ljudima.“\nOsim što su ukusni i praktični za pripremu bilo kog jela, „Aleva“ proizvodi ne sadrže aditive, veštačke boje, niti dodatne arome i potpuno su zdravi, što je naročito važno kada je reč o zdravlju dece. Uskršnji humanitarni koncert u Madlenijanumu, čiji je pokretač Udruženje građana „Krugovi umetnosti“, održava se u cilju pomoći ugroženoj deci naše zemlje, a svi koji želi da pomognu mogu da se pridruže jer je cena ulaznice simbolična, a moguće je donirati i garderobu, školski pribor i igračke.\nKompanija Aleva,osnovana 1947. godine, postala je prepoznatljiva po kvalitetu i izgrađenim brendovima široke lepeze proizvoda: supe, začini, sosovi, dezerti, napici i čajevi, dodaci za pečenje i konzervisanje, prelivi i prilozi, konzervisano povrće. Sa 65 godina tradicije u proizvodnji hrane, Aleva, kao jedan od vodećih proizvođača prehrambenih proizvoda, danas proizvodi više od 160 proizvoda koji su poznati ne samo u Srbiji, već i na tržištima evropskih zemalja, Rusije, Amerike, Australije i odnedavno Bliskog istoka. U poslovnoj filozofiji, kvalitet i bezbednosti proizvoda uvek su na prvom mestu, i vezani su za domaću sirovinu, koja se proizvodi na sunčanim poljima Banata i severne Bačke. Tajna uspeha leži u dugogodišnjem iskustvu i tradiciji.


(Sarajevo, 27.06.2006.) Na planini Tari u organizaciji Nacionalne službe za zapošljavanje Srbije od 21. do 24. juna ove godine organizovano je savjetovanje pod nazivom „Programi zapošljavanja- kako uraditi više i bolje“. Svoja iskustva na savjetovanju su razmijenili predstavnici službi za zapošljavanje Bosne i Hercegovine, Crne Gore, Hrvatske, Makedonij... Opširnije\n(Sarajevo, 13.06.2006) Danas je u prostorijama Federalnog zavoda za poljoprivredu (bivši Poljoprivredni institut) održana press konferencija povodom potpisivanja Ugovora o zapošljavanju stručnih saradnika- asistenata čije zapošljavanje sufinansira Federalni zavod za zapošljavanje. Potpisivanjem ovog ugovora između Federalnog zavoda za zapošljavanje i Fe... Opširnije\n(SARAJEVO, 07.06.2006.) U cilju realizacije Programa mjera za podsticanje i održavanje više stope zaposlenosti i poboljšanja strukture zaposlenih u Kantonu Sarajevo, JU Služba za zapošljavanje Kantona Sarajevo objavila je 7.6.2006. godine javni poziv poslodavcima za učešće u tri projekta sufinansiranja zapošljavanja i to: Projekat sufinansiranja zapo... Opširnije\n(Sarajevo, 01.06.2006.) Na poziv direktora Federalnog zavoda za zapošljavanje 1.6.2006. godine održan je sastanak sa direktorima kantonalnih službi za zapošljavanje na kojem je glavna tema bilo razmatranje Pravilnika o evidencijama u oblasti zapošljavanja. Otvarajući raspravu o Pravilniku, Miralem Šarić, direktor Zavoda, podsjetio je prisutne na dopis Fe... Opširnije


Srbija učestvovala u međunarodnoj vežbi NUCLEAR 14 - Tango Six\nSrbija učestvovala u međunarodnoj vežbi NUCLEAR 14\nBEOGRAD – Poslednjih godina je postala uobičajena praksa Eurocontrola da obavlja vežbe simulacije opasnih pojava u vazduhoplovstvu. Tim povodom, prvi put održana je vežba koja je simulirala nuklearnu katastrofu u Evropi i njen uticaj na vazduhoplovstvo pod nazivom NUCLERAR 14.\nVežba NUKLEAR 14 održana je 19. i 20. novembra 2014. godine u prostorijama Eurocontrola, u Briselu. Priprema učesnika za vežbu je trajala skoro šest meseci. Najpre je održan jednodnevni pripremni sastanak u septembru, a zatim i sama dvodnevna vežba u novembru.\nDržave koje su po scenariju vežbe bile pod dejstvom simulirane nuklearne katastrofe učestvovale su u vežbi isključivo na poziv. Srbija je jedna od zemalja koja je bila pozvana na vežbu, a predstavnik Direktorata civilnog vazduhoplovstva je bio ujedno i jedini predstavnik Republike Srbije.\nUčešće u vežbi je podrazumevalo opsežnu pripremu na nacionalnom nivou. Pripremu je vodio i koordinirao predstavnik DCV što je sprovedeno kroz mnogobrojne konsultacije i šest sastanaka sa predstavnicima SMATSA D.O.O., Air Serbia, RHMZ, aerodroma „Nikola Tesla“ i „Konstantin Veliki“, Instituta „Vinča“ i Agencije za zaštitu od jonizujućih zračenja i nuklearnu sigurnost Srbije. Saradnja sa većinom organizacija je bila veoma dobra i izvršene su sve potrebne pripreme prema Direktivi i scenariju vežbe. Na osnovu njih su simulirane akcije Republike Srbije tokom vežbe, piše u saopštenju Direktorata civilnog vazduhoplovstva.\nKako dalje navode iz vazduhoplovnih vlasti, ciljevi ovakve vežbe bili su provera načina odgovora i donošenja odluka vazduhoplovstva na potencijalne nuklearne katastrofe, provera koordinacije između Eurocontrola, nacionalnih kontakt osoba za opasne situacije i ekspertskih organizacija, uspostavljanje mogućnosti da države učesnice vežbe provere postojeće nacionalne procese za upravljanje kriznim situacijama u vazduhoplovstvu i njihovu vezu sa nacionalnim procesom za upravljanje kriznim situacijama uopšte. Da utvrde postojanje i adekvatnost raspoloživih produkata u vezi sa nuklearnim katastrofama kao što su: poruke, mape disperzije kontaminacije itd, provera podrške Eurocontrolu u komunikaciji učesnika tokom nuklearne opasnosti kao i provera softvera „Narrator“ za similaciju vežbe.\nVežba je pokazala da u trenutnoj situaciji nema jasnih procedura i uputstava za vazduhoplovstvo na nacionalnom nivou skoro ni u jednoj zemlji učesnici vežbe. Slična situacija je i na evropskom nivou, a takođe konstatovan je nedostatak uputstava i standardizovanog materijala za podršku adekvatnih operativnih odluka u vazduhoplovstvu. Utvrđeno je da je u narednom periodu neophodno preduzeti mnoštvo koraka od strane raznih evropskih organizacija kako bi se evidentirani nedostaci što bolje prevazišli. Sumirani rezultati vežbe biće poznati krajem januara 2015. godine u preliminarnom izvešaju. Posle debrifinga vežbe koji će se održati u februaru iduće godine, konačni izveštaj vežbe biće objavljen u martu 2015. godine.\nECAC finansira projekat za unapređenje sistema obezbeđivanja vazduhoplovstva Republike Srbije\nDirektorat civilnog vazduhoplovstva Republike Srbije i Evropska konferencija civilnog vazduhoplovstva (ECAC), potpisali su 12. decembra 2014. godine u Parizu, specijalni projekat koji se odnosi na unapređenje sistema obezbeđivanja u civilnom vazduhoplovstvu Republike Srbije u skladu sa evropskim standardima i preporučenom praksom pod nazivom „Towards one-stop security”.\nOvaj projekat predviđa potpunu usklađenost nacionalnih propisa i programa sa EU Uredbama, adekvatnu popunjenost radnih mesta u nadležnom organu, kao i adekvatan broj oditora (proverivača) koji će pratiti usaglašenost na nacionalnom nivou. Takođe, mere obezbeđivanja koje se primenjuju na aerodromima biće u potpunosti usaglašene sa EU uredbama.\nPredviđeni budžet projekta, čija je kompletna realizacija planirana za 2015. godinu, je 25. 000 evra i finansiraće je u celini Evropska konferencija civilnog vazduhoplovstva.[/colored_box]\nmungos\t 18:33, 09. feb. 2015.\nAko Rusi, nedaj Bože, ispale njihove Topolje neće u EU biti potrebe ni za Eucontrol-om. Briselska birokratija izmišlja poslove da bi opravdala svoje postojanje.


Regionalna konferencija pod nazivom "Baza retkih bolesti 2021" održana je danas, u petak, 22. oktobra, u Kongresnom centru "Master" Novosadskog sajma. Događaj je bio posvećen značaju skrininga novorođenčadi u dijagnostici i lečenju retkih bolesti.\nUdruženje građana za borbu protiv retkih bolesti kod dece - "Život" skup je organizovalo okupljajući stručnjake iz vodećih evropskih i regionalnih institucija i organizacija iz oblasti retkih bolesti. U svečanom delu konferencije prisutnima se obratila i Tamara Vučić, supruga predsednika Srbije, koja je naglasila da je izuzetno važna rana dijagnostika, ali i stalno istraživanje retkih bolesti kako više ne bi gubili decu.\nGradonačelnik Novog Sada, Miloš Vučević je istakao da Grad čini velike napore u pomoći obolelima od retkih bolesti. - Ovako ujedinjeni treba da ulažemo još veće napore u borbi za živote dece obolele od retkih bolesti, da pojačamo, ne samo pomoć, već i skrining, mogućnost za lečenje i život dostojan čoveka. Zato je važno da razgovaramo, da se povezujemo, da sarađujemo sa regionalnim, evropskim i svetskim organizacijama. Čestitam vam što ste uspeli da obrišete granice, i tako učinite ceo naš region humanijim, rekao je Vučević.\nPrisutnima se obratila i ministarka za rad, zapošljavanje, boračka i socijalna pitanja, Darija Kisić Tepavčević, koja je naglasila da retke bolesti decenijama trpe opterećenje zbog sopstvenog naziva i ukazala na važnost rada sa pacijenatima koji imaju retke bolesti.\nU radnom delu stručnog skupa bila su organizovana tri predavanja - "Usklađivanje pristupa o neonatalnom skriningu: EURORDIS 11 ključnih principa", "Orphanet: Baza informacija kao pomoć zajednici retkih bolesti" i "Neonatalni skrining za retke bolesti u Evropi".\nPored predavanja organizovane su i tri radionice: "Radnopravni aspekti socijalne zaštite osoba s retkim bolestima", "Neonatalni skrining na retke bolesti na Balkanu: iskustva i perspektive" i "Orphanet - baza znanja retkih bolesti"\nU sklopu događaja emitovan je dokumentarni film "Zoja", autora Nenada Mikalačkog, koji govori o teškoj borbi roditelja za život svoje ćerke Zoje obolele od retke bolesti, ali i borbi za Zojin zakon koji je promenio srpsko zdravstvo i značajno unapredio položaj obolelih od retkih bolesti.


RTV\t07.04.2018 09:24\nDa će Đurić boraviti na KiM i prisustvovati liturgiji u manastiru Banjska saopštila je Kancelarija za KiM, a ta vest je potvrđena i u Prištini.\nNaime, da će Đurić danas biti na KiM saopštilo je i kosovsko ministarstvo spoljnih poslova, a to je potvrdio i savetnik ministra spoljnih poslova, Jetlir Ziberaj.\nĐurićev odlazak na Kosovo i Metohiju dolazi svega dve sedmice nakon njegovog hapšenja, 26. marta, od kojeg je Priština načinila politički spektakl, a pokušala da ga objasni navodnim nepoštovanjem procedure vezane za posete, te uskraćivanjem dozvole Đuriću, iako, po toj proceduri, on nije dužan da traži dozvolu, već samo da blagovremeno obavesti o poseti.\nZiberaj i sada za "Gazetu ekspres" kaže da je taj resor "odobrio" Đuriću posetu.\n"Da, zahtev za posetu je odobren u duhu mira i razumevanja povodom pravoslavnog uskršnjeg praznika", rekao je Ziberaj za taj list.\nDodao je da Đurić, kao i svi drugi vernici, ima pravo da se moli u bilo kojoj crkvi u kojoj želi.\n"Pravila će se pridržavati, jer se suočava sa novom realnošću na Kosovu i sa tom realnošću su upoznati svi srpski državni zvaničnici", naveo je on za "Gazetu ekspres".\n1. opet ovaj


Ovogodišnja utrka "Skakavac trail" 4. i 5. septembra - Akta.ba\n29.07.2021. 08:54 / Izvor: Akta.ba\nSpecijalni partner utrke je Olimpijski komitet Bosne i Hercegovine, a u sklopu utrke se održava i 3. Prvenstvo Bosne i Hercegovine u planinskom trčanju, saopćeno je iz PD Skakavac.\nPozivamo sve trkače, kako profesionalce tako i rekreativce da iskuse Sarajevo na drugačiji način. I ove godine, Skakavac Trail nudi četiri staze dužina 21, 42 i 69 kilometara te posebnu utrku – Skakavac Canicross (trka u kojoj trče vlasnici sa psima).\nSkakavac trail je planinska utrka koja se održava u Sarajevu i obližnjoj planini Ozren. Utrkom se promovišu različitosti koje grad čine jedinstvenim u svijetu. Najduža utrka od 69 kilometara daje trkačima najljepši pogled na grad, utrka od 42 kilometra prolazi najljepšim sarajevskim obroncima, a ona od 21 kilometar zasigurno donosi nezaboravno iskustvo svima koji se odluče da je trče.\nBudući da se utrka uglavnom održava u prirodi, najveći značaj posvetili smo promovisanju prirodnih ljepota, posebno vodopada Skakavac koji se spušta sa 98 metara visoke planinske stijene što ga čini najvišim vodopadom jugoistočne Evrope.\nNaše utrke promovišu i kulturno-istorijsko naslijeđe, poput Bistričke stanice sa koje kreće najduža utrka i spomenika prvoj sijalici koja je nakon New Yorka zasjala u Semizovcu, gdje će biti cilj utrke i proglašenje pobjednika.\nRealizaciju ovogodišnje utrke je podržalo Ministarstvo kulture i sporta Kantona Sarajevo i Općina Vogošća.\nPrijave za utrku su otvorene do 22. augusta, a sve informacije su dostupne na internet stranici www.skakavactrail.ba\nPD SKAKAVAC - NAHOREVO\nNAHOREVO 153 SARAJEVO 71000 Sarajevo


Predsednica Osmani dočekala na sastanku državnog sekretara Ministarstva spoljnih poslova Nemačke, Miguel Berger - Novosti i Događanja - Predsednica Republike Kosovo - DR VJOSA OSMANI - SADRIU\nPredsednica Osmani dočekala na sastanku državnog sekretara Ministarstva spoljnih poslova Nemačke, Miguel Berger\nPredsednica Republike Kosovo Vjosa Osmani dočekala je danas na sastanku državnog sekretara Ministarstva spoljnih poslova Nemačke, Miguel Berger.\nPredsednica Osmani je izrazila njenu zahvalnost Nemačkoj na stalnoj podršci koju je pružala Republici Kosovo i njenom narodu, naglasivši da ova zemlja ostaje jedan od najpouzdanijih partnera naše zemlje.\nZatim je predsednica Osmani pomenula proces liberalizacije viza za građane Republike Kosovo, naglasivši da su ispunjeni svi kriterijumi za liberalizaciju i ne postoje razlozi za dalje odlaganje ovog procesa. U tom kontekstu, predsednica je naglasila potrebu za daljim produbljivanjem odnosa između dve zemlje, uključujući ekonomsku, diplomatsku i kulturnu saradnju.\nGđa Osmani je takođe istakla da je vladavina prava preduslov za dalji razvoj Republike Kosovo, i približava našu zemlju bliže Evropskoj uniji.\nŠto se tiče procesa dijaloga, predsednica Osmani je naglasila da prioritet za Republiku Kosovo treba da bude rasvetljavanje sudbine nestalih lica nasiljem kao i okončanje procesa uzajamnim priznavanjem. Ona je takođe istakla da je jačanje savezništva sa prijateljskim državama neophodna za uspeh naše zemlje.\nS druge strane, g. Berger je izrazio saučešće predsednici Osmani zbog tragedije koja se dogodila u nedelju u Hrvatskoj. On je ocenio pozitivnim pristup institucija Republike Kosovo da garantuju ekonomski razvoj i približavanje Kosova sa EU-om. Prema njegovim rečima, Nemačka je za liberalizaciju viza za građane Kosova. On je takođe izjavio da će Nemačka nastaviti da podrži Republiku Kosovo u različitim oblastima i da su spremni za dalje produbljivanje bilateralne saradnje između dve zemlje.


Svetski dan socijalne pravde i Dan Socijaldemokratske partije Srbije – Palanačke novine\n20. februar se obeležava kao Svetski dan socijalne pravde, čiji je cilj borba protiv siromaštva i stvaranje jednakih šansi za sve. Generalna skupština Ujedinjenih nacija proglasila je 20. februar za Međunarodni dan socijalne pravde na zasedanju 2007. godine.\nObeležavanje tog datuma započelo je 2009. godine, a na taj dan promovišu se napori na uklanjanju problema siromaštva, isključenosti i nezaposlenosti.\nCilj aktivnosti kojima će biti obeležen Međunarodni dan socijalne pravde, su skretanje pažnje šire društvene javnosti na nejednak i neravnopravan materjalni položaj žrtava porodičnog nasilja i na razvijanje osetljivosti prema sve prisutnijem problemu porodičnog nasilja u našem društvu. Iako je porodično nasilje zastupljeno u svim slojevima društva, žrtve porodičnog nasilja su najčešće žene koje nisu zaposlene i ne poseduju ličnu imovinu pa im je, kada izađu iz kruga nasilja, veoma teško da obezbede sredstva za ispunjenje osnovnih potreba i ostvare pristojan život.\nU Srbiji, oko 10 odsto stanovništva živi u teškom siromaštvu, a mnoge društvene grupe nalaze se na marginama društvenog života, u nemogućnosti da ostvare pravo na zdravstvenu zaštitu, obrazovanje, stanovanje.\nZato je danas više nego u drugim vremenima neophodno pokazati humanizam, solidarnost i odgovornost za one koji su najugroženiji i najranjiviji i koji bez pomoći šire društvene zajednice ne mogu rešiti svoje osnovne egzistencijalne probleme.\nOvaj dan Socijaldemokratska partija Srbije (i Opštinski odbor u Smederevskoj Palanci) obeležava kao Dan stranke kada se nizom aktivnosti skreće pažnja na potrebu za ravnopravnošću i jednakim šansama za sve ljude.\nNext story Dečija subota u Gradskom pozorištu: „PRINC BEZ MIRAZA“


Njujork tajms: Ako je tačno da se korona prenosi vazduhom, moraće nove mere za njegovo obuzdavanje - Naši u svetu\nNjujork tajms: Ako je tačno da se korona prenosi vazduhom, moraće nove mere za njegovo obuzdavanje\nObjavljeno 07/07/20 u 09:30\nNJujork tajms je objavio da će grupa od 239 naučnika iz 39 zemalja objaviti ove nedelje u naučnom časopisu otvoreno pismo Svetskoj zdravstvenoj organizaciji, kako bi ta agencija UN revidirala preporuke o tome kako izbeći infekciju korona virusom.\nUkoliko se virus prenosi vazduhom, navodi NJujork tajms, posledice po njegovo obuzdavanje biće značajne.\nKako objašnjava, nove preventivne mere uključivale bi nošenje maski u zatvorenom prostoru, čak i ako se poštuju mere socijalnog distanciranja i obavezne maske N96 za zdravstvene radnike koji brinu o zaraženim pacijentima “da bi se isfiltrirale čak i najmanje respiratorne kapljice” .\nTaj list navodi i da se, nakon pregleda internih mejlova SZO i intervjua sa 20 naučnika, među kojima su i konsultanti SZO, stiče slika o agenciji kao nekome ko “uprkos dobrim namerima, ne ide u korak sa naukom”.\nNjujork tajms navodi da nedavni porast u broju žrtava korona virusa, nakon ponovnog otvaranja preduzeća i kancelarija, “sve više potvrđuje ono što mnogi naučnici govore već mesecima: Virus se zadržava u vazduhu u zatvorenom prostoru, inficirajući one u blizini”.\nViše stotina naučnika tvrdi da male čestice korone u vazduhu mogu da zaraze ljude, evo šta kaže SZO


Taci | Web-Tribune.com - Part 2\nHome / Tag Archives: Taci (page 2)\nNATO UPOZORIO TAČIJA I MUSTAFU: Ne igrajte se sa Srbijom, iza njih su Rusi, za nekoliko sati mogu da vas pregaze..!\nJens Stoltenberg upozorio kosovske Albance da ne izazivaju rat Generalni sekretar NATO pakta Jens Stoltenberg poručio je prošlog petka predsedniku i premijeru lažne države „Kosovo“ Hašimu Tačiju i Isi Mustafi da ne pokušavaju da izazovu rat, jer Vojska Srbije može brzo da zauzme južnu pokrajinu. Kako prenose diplomatski izvori, Stoltenberg …\nJEREMIĆ NAPRAVIO POMETNJU OTKRIĆEM: Hašim Tači i Vučić su u dogovoru.. Evo zašto se dižu tenzije na Kosovu..!\n3. februara 2017.\tTEMA DANA 1\nTo što se u poslednjih nekoliko nedelja dižu tenzije oko Kosova je direktna koordinacija Hašima Tačija i Aleksandra Vučića i to zbog predstojećih izbora. To je ocenio predsednik Centra za međunarodnu saradnju iodrživi razvoj (CIRSD) Vuk Jeremić. On je naglasio i da ekonomski problemi pokušavaju da se zamagle veštačkim dizanjem …\nKosovski predsednik Hašim Tači izrazio je zabrinutost zbog, kako je rekao, „propagandne kampanje Srbije“. Kako je rekao tom kampanjom se u zajednici na severu izaziva „strah i međuetnička mržnja“. On je, istovremeno, nastojao da srpsku zajednicu na Kosovu uveri da joj se „nikada ništa loše neće dogoditi“ od strane bezbednosnih …\nNikolić Tačiju: Doterali ste sve što od oružja imate, šta bi bilo da je Srbija doterala samo deo oružja koje ima?!\nPredsednik Nikolić kaže da su se delegacije Beograda i Prištine razišle posle razgovora u Briselu uz obećanje da će učiniti sve da bude mir na Kosovu. On je, međutim, ocenio da administracija u Prištini pokušava da ubrza rešavanje situacije svesna da se odnosi u svetu menjaju, “da vreme radi za …\nTAČI POZVAO SVE NA MOBILIZACIJU: „Spremite se za Srbiju, napokon počinje konačno razrešenje!“\n25. januara 2017.\tU FOKUSU 2\nHašim Tači izjavio je u utorak da Kosovo u odnosima sa Srbijom „čekaju teški dani“ i da je potrebna „politička i građanska mobilizacija u suprotstavljanju takvim aktivnostima Srbije“. Hašim Tači ubeđen da u Briselu sledi konačno razrešenje u pregovorima sa Srbijom – Svi treba da se mobilišemo – kako politički, …


GO Banja Luka: Igor Stojanović je danas personifikacija zajedništva i spona Sarajeva, Banja Luke, Mostara, Tuzle i čitave BiH\nPovodom fašističkog napada na našeg druga Igora Stojanovića, kantonalnog zastupnika SDP BiH u Skupštini Kantona Sarajevo od strane Elvisa Kondžića, šefa kabineta Bakira Izetbegovića, u kontekstu necivilizacijske komparacije i izjednačavanja dokazanog patriote sa ratnim profiterima i četničkim podmladkom tzv. opozicije u Republici Srpskoj obraćamo se javnosti sa našim stavovima.\nNa političkoj sceni Bosne i Hercegovine se konstantno u poslijeratnom periodu od strane već decenijskih koalicionih partnera, nacionalističkih stranaka, vrši prekrajanje istorije u cilju prikrivanja njihove stvarne uloge u pljački, kriminalu i uništenju države Bosne i Hercegovine i svih njenih građana.\nEkstremno bogaćenje ovih političkih elita, na paritetu spojenih posuda, kontinuirano prati orkestrirana i koordinisana “eskalacija” koja rezultira vještačkim izazivanjem nacionalnih tenzija.\nU konkretnom slučaju davajući ovakvu brutalnu kvalifikaciju Igoru Stojanoviću koji je kao dječak-vojnik i pripadnik Armije BiH stao u odbranu svog grada po svojim načelima nije ništa drugo nego definitivno demaskiranje otvorene saradnje SDA i SNSD-a po cijenu gaženja po svim poginulim i nastradalim u prethodnom ratu.\nPotpuno je jasno da se navedena tvrdnja ne može svesti pod lični stav Elvisa Kondžića, te je poseban osvrt na njegovo odustvo u toku rata nepotrebno.\nPostavlja se pitanje, da li je moguća tolika interesna sprega Bakira Izetbegovića i Milorada Dodika, po cijenu degradiranja uloge i zasluga bilo kojeg pripadnika zaraćenih strana, u ovom slučaju borca Armije BiH ???!!!\nPoznati su ratni recidivi ovog dvojca koji se zasnivaju na švercu cigareta i nafte, te na otimanju donatorskog zlata, između ostalog.\nVećina članova i simpatizera SDP BiH u Banja Luci nije bila pripadnik Armije BiH, a određeni broj istih je bio u Vojsci Republike Srpske, ali podjednako žive i vole državu Bosnu i Hercegovinu, te u punom kapacitetu svi do jednoga stoje uz našeg druga Igora Stojanovića. Na osnovu toga, želimo poručiti da ćemo se žestoko suprotstaviti fašističkim napadima poput navedenog, kao i omalovažavanju čestitih boraca bez obzira na kojoj strani bili.\nDok se Igor Stojanović kao dječak borio za svoj grad, cigarete, nafta, brašno su nesmetano ulazili u Sarajevo, pa koristimo priliku da vas pitamo, od koga ste isto kupovali?! Želimo vas pitati, jel’ vas nije stid i sa kolikim bogastvom ste izašli iz rata?! Nažalost, vama su ljudi brojevi i bitno je da posao ide, po sistemu ode Radovan dođe Milorad.\nBosna i Hercegovina više nema snage davati svoju djecu kao koleteral i topovsko meso mafijaškim grupama i porodicama .\nIgor Stojanović je danas personifikacija zajedništva i spona Sarajeva, Banja Luke, Mostara, Tuzle i čitave BiH, a mi svi iz Banja Luke zajedno sa našim drugovima nećemo vam dozvoliti da uništite djetinstva današnje djece kao što ste uništili naša.\nGRADSKA ORGANIZACIJA BANJA LUKA\n> Bez obzira na inicijativu promjene ulica, četvorka u Kantonu Sarajevo je stabilna


31.07.2021 / 20:00 KORONAVIRUS - Gužve i rizik\nIspred sarajevske Zetre od ranih jutarnjih sati danas je veliki broj građana nestrpljivo čekao da se vakciniše protiv korone.\nOgromne gužve su i očekivane, s obzirom da je upravo danas u Sarajevu počela masovna vakcinacija za koju prethodna najava nije bila neophodna.\nNamjerno ili ne, Krizni štab Ministarstva zdravstva KS na ovaj način direktno se oglušio na zaključke i preporuke Kriznog štaba FBiH i Vlade FBiH usvojenih na sastanku o epidemiološkoj situaciji izazvanoj koronavirusom i kolektivnoj imunizaciji stanovništva FBiH koji je početkom jula inicirao federalni premijer Fadil Novalić.\nU svom uvodnom obraćanju premijer Novalić tada je jasno naznačio da je sastanak sazvan s ciljem zajedničkog definisanja narednih aktivnosti i mjera vezano za epidemiološku situaciju, te intenziviranje imunizacije građana.\nIzmeđu ostalog, Novalić je rekao da su velike količine vakcina protiv koronavirusa, čiji se dolazak očekuje u toku jula, razlog da FBiH značajno ubrza vakcinaciju, za šta je neophodno da kantoni organiziraju više punktova za imunizaciju građana, od domova zdravlja do velikih hala (posebno s obzirom na najave o 4. valu pandemije i novom delta soju virusa, koji se već pojavio i u BiH).\nZaključci i preporuke doneseni na tom sastanku, na kojem je učestvovao niz eksperata, među kojima i predstavnik Svjetske zdravstvene organizacije Fabio Scano i jedan od vodećih imunologa u našoj zemlji Jasenko Karamehić, proslijeđeni su svim kantonalnim ministarstvima zdravstva i kriznim štabovima.\nKako je saopšteno medijima, većina kantonalnih ministara zdravstva i premijera bilo je prisutno na tom sastanku, ali ne i premijer KS Edin Forto - i to, kako je pojašnjeno, zbog ranije preuzetih obaveza. Stoga se postavlja logično pitanje da li je neinformisanost, kako premijera, tako i ministra zdravstva i čelnih ljudi Kriznog štaba KS razlog za nepoštivanje preporuka koje je donijela viša instanca vlasti - federalna.\nSvakako da jeste pohvalno to što je danas počela masovna imunizacija građana u KS, čak štaviše trebala je početi i znatno ranije, ali ne na način kako su to zamislili čelni ljudi Kriznog štaba. Nije preporučljivo na jednom mjestu - konkretno ispred Zetre - okupiti stotine pa i hiljade ljudi i izložiti ih riziku širenja zaraze koronavirusa, još naročito ako se uzme u obzir da je u našu zemlju ušao i veoma opasni delta soj.\nNije li bilo jednostavnije, umjesto na jednom jedinom mjestu, masovnu vakcinaciju rasporediti na više lokacija (punktova) te tako spriječiti eventualno širenje zaraze u vrijeme kada se i dalje možemo pohvaliti veoma dobrom epidemiološkom situacijom. Samim tim ispoštovale bi se i preporuke Vlade FBiH, ali bi i građani znatno prije završili vakcinaciju i ne bi morali satima čekati u redovima po ovoj nesnošljivoj vrućini.


Srbija / KORAK PO KORAK DO 60 EVRA Evo kako će izgledati procedura za onlajn prijavu i šta ako date pogrešne podatke – Sandzaklive.rs\n0 527 2 minuta čitanja\nPrvi način je elektronski, preko sajta Uprave za trezor, gde će građani morati da unesu četiri podatka. Sve što će biti potrebno da građani urade nakon ulaska na sajt je da kliknu na polje “Podnošenje prijave” i tamo unesu svoje podatke – JMBG, broj lične karte i banku u kojoj imaju otvoren račun.\nUkoliko imaju bilo kakvih problema, možete ih prijaviti izborom treće opcije – Prijava problema.\nZa pomoć neće morati da se prijavljuju ni korisnici socijalne pomoći, a njih ima oko 150.000 i za njih postoje podaci i pare će im biti isplaćene i bez prijavljivanja. (Blic)\nNovi Pazar - Za 28 dana 21 umrlih od korone


AMERIČKI INSTITUT: BIH je propala država u centru Evrope |\nAmerički institut za stabilizaciju i tranziciju (IST) objavio je opširnu analizu o stanju u Bosni i Hercegovini, navodeći da je BiH “propala država u srcu Evrope” i da se u središtu Evrope odvija velika i opasna kriza.\n“Dok se čitav svijet fokusirao na sukobe na Bliskom istoku, u središtu Evrope odvija se opasna kriza. Bosna i Hercegovina koja je nekada služila kao uzorno dijete međunarodne intervencije, danas predstavlja neuspjelu državu”, navodi se na početku izvještaja.\nDalje se navodi da je zemlja u konstantnoj krizi, da propada i u stalnim je političkim previranjima već više od decenije. U izvještaju se dodaje da mnogi faktori doprinose tome da budućnost BiH izgleda mračno.\nUslijed političke i ekonomske nefunkcionalnosti, bezbjednosne prijetnje od islamskog terorizma i manjka evropskog i američkog interesa, budućnost ove zemlje izgleda mračno. Zajedno ovi faktori doprinose krizi koja prijeti da preraste u krvave sukobe kao 90-ih, navodi se u izvještaju Američkog instituta.\nNavodi se i to da Dejtonski mirovni sporazum nije u stanju da riješi aktuelne probleme u BiH usprkos uspjehu 1995. godine kada je prekinuo krvave sukobe.\n“Samo obnovljen diplomatski pristup predvođen SAD može da zamjeni zastarjeli Dejton i da zaustavi političko rasparčavanje zemlje, ali i regiona”, podvučeno je u izvještaju. Kompletan izvještaj Američkog instituta za stabilizaciju i tranziciju može se pročitati na ovom linku.\nVIDEO : Trumpa gađali zastavama Rusije